CB.PORTO DO SON: A CRÓNICA DA SEMANA DOS ADESTRADORES\nA CRÓNICA DA SEMANA DOS ADESTRADORES\nChega a crónica dos adestradores dunha xornada que iniciaba o 2019 con cambio de imaxe nas filas do club sonense. Empeza un novo ano e empeza unha nova etapa, de imaxe polo menos.\nPortofino CBPS - La Salle 65-42\nPolo adestrador Beiro\nO Restaurante Portofino CBPS comenzou a segunda fase deixando unha gran imaxe en moitas fases do encontro.\nComenzaron durmidos os nosos rapaces froito do madrugón para xogar o partido nunha fría maña de inverno en Santiago, xogando un moi mal primeiro cuarto onde non sabían nin atacar a canastra contraria nin defender a propia. As cousas comenzaron a cambiar no segundo cuarto no aspecto ofensivo pero o equipo seguía tendo un coladeiro na propia canastra.\nFoi a partir do terceiro cuarto cando os rapaces de Javi Beiro e de Valeria puxeron en marcha o adestrado o venres cunha fantástica ocupación de espazos e un rápido movemento de balón que os levou a conseguir canastras doadas así como tamén apremaron os dentes en defensa complicándolle moito as cousas ao magnífico equipo de La Salle que apenas conseguía anotar.\nAsí continuou o encontro no que ademais tódolos rapaces disputaron entre tres e catro cuartos, pudendo estar moito tempo na cancha, debido as baixas de Iker, Mauro, Sophie e James.\nXogaron: José, Óscar, Iago, Dani, Elba, Brais e Lucas.\nCB Brión CBPS - Bertamiráns\nSen crónica e sen fotos.\nE.B. Negreira CBPS - LaSalle 40- 12\nMontaña rusa no Restollal, o inicio dos nicrarienses foi moi intenso e gañaron vantaxe para o resto do partido, xa que nos tres períodos seguintes perdemos aínda que por poucos puntos. Iso si, moitos erros nas finalizacións e sobre todo na colocación de cara o aro polas precipitacións.\nNo quinto período, volvemos a ter momentos de inspiración que puxo a vantaxe definitiva no tanto final. No último, un empate a catro puntos con moitos cambios nos dous equipos para xogar e premiar a xogadores con menos minutos.\nO mellor do partido, os pases dende o bote "made in" C. B. P. S. de xogadores/as que botan ca cabeza levantada vendo ao compañeiros desmarcados para meter canastra.\nTamén a intensidade defensiva e a colocación no campo, deixando sitio para xogar o que ten o balón.\nXogaron: Ana, Miguel, Hugo B, Hugo Q, Paula, Álvaro, Carmen e Nico.\nTradigas Procesados Portosín CBPS - Galogrín 41-12\nNova vitoria do Tradigas-procesados Portosín a pesar das baixas que obrigaron a convocar a 3 preminis para cumprir o mínimo necesario, o partido apenas tivo historia e as sonenses dominaron dende o inicio.\nUn primeiro período cun tanteo de 8 - 0 e sobre todo o 16 - 0 do terceiro deixaron moi clara a superioridade sobre o Galogrín santiagués que nin refuxiándose na cova conseguiu frear ás nosas xogadoras.\nXogaron e anotaron Lucía, Xiana, Marcela, Ana, Ainhoa, Iría e as preminis Aitana, Paula e Ana\nE.B. Brión-Lousame-Negreira CBPS - Obradoiro\nVolta á competición para o equipo mixto do Escolas Negreira, Lousame, Brión CBPS na fría maña do sábado, fronte o Obradoiro. E púidose comprobar como os nosos xogadores e xogadoras seguen no bo camiño, e cada partido son capaces de facer máis cosas e atreverse con todo aquelo que se adestra, cada vez un número de veces máis grande.\nPouco a pouco imos sendo tamén capaces de entender, algo que consideramos moi relevante, que e que cada vez que recibimos una canastra temos una nova oportunidade de sacar moi rápido e correr o campo, en vez de lamentarnos. E así foi, incluso o final do partido cando o rival había obtido xa una gran diferencia.\nDefensivamente tamén os xogadores e xogadoras son quen de emparellarse máis rapidamente con seus pares e de contenerles mais tempo.\nToca seguir adestrando para automatizar coma si de actos reflexos se tratase, xestos técnicos y reacciones varias na pista de xogo.\nXogaron: Sofia, Angela, Nico, Nacho, Oscar, Egit, Dani, Pedro, Rodrigo, Marcos, Martin.\nWe Robots/Larpeiradas CBPS - Peleteiro 43 - 27\nEmpezamos o ano madrugando para xogar contra Peleteiro. O We Robots/Larpeiradas CBPS pronto se descolgou do partido. Un parcial no segundo cuarto de 16-2 fixo que todo o partido fora costa arriba.\nO equipo sonense non se aplicou en defensa, o que fixo imposible recuperar a desvantaxe.\nMoitas cousas que mellorar, pero para iso seguiremos adestrando.\nXOGARON: ROI, ALEX, ALEXO, SAMU, ÁLVARO, DANI, LUCAS, CELSO E LOIS.\nKFC CULLE 16 – EXCAVACIONES DARIO BODEGON O PESCADOR CBPS 66 - 16\nPolo Coah Luis Forès\nEste sábado volvía á competición o EXCAVACIONES DARIO BODEGON O PESCADOR CBPS. Tocaba visitar ao KFC CULLE de Culleredo. O partido marcado para as 16 horas do sábado era a volta á competición dun equipo que acabou con boas sensacións o ano e que necesitaba volver competir canto antes para seguir co refacho de vitorias que leva.\nO encontro, poida que pola hora, ou polo frío empezou con demasiados erros por parte das nosas mozas sobre todo erros en canastras doadas, aínda que aos poucos grazas a unha boa defensa fomos escapándosenos do marcador ata unha diferenza de 23 puntos ao descanso (11-34).\nTralo paso polo descanso saímos moito mais enchufadas nas dúas partes da cancha, facendo neste período un parcial de 02 a 24 (incluídos 4 triplos) o que deixaba o coche decidido ante un rival que sempre o tentou. O resultado final foi un calco do partido xogado en Portosín fai 3 meses, 66-16 aquel día.\nO partido serviu para dar minutos a xogadoras que veñen de lesións, e para probar algunhas cousas que teremos que valorar ao longo da semana nos adestramentos.\nAgora toca seguir adestrando duro para seguir mellorando e poder competir nos seguintes partidos onde nos tocan rivais da parte nobre da clasificación.\nXogaron: Cris, Noa, Sara, Paula Fernandez, Paula Castro, Candea, Iria, María, Marta e Carla. Parabén mozas pola vitoria!! A seguir traballando!!\nPescados Bormar CBPS - Cluny 59 - 9\nPara empezar o ano, vitoria doada do Pescados Bormar CBPS que segue invicto na competición.\nO partido non tivo moita historia, foi dominado de principio a fin por un conxunto local, o que permitiu unha rotación ampla e maior protagonismo das novatas, que cada día o son menos, e das dúas minis convocadas.\nNon foi un partido brillante pero serviu para reafirmar a aposta por un xogo coral, onde as máis curtidas fan partícipes as que necesitan minutos para foguearse. E estas, cada vez intentan máis cousas e vanlle perdendo o medo á pista. Neste aspecto, si que foi positivo o encontro.\nEnfronte, pouco que destacar salvo as gañas de bronca dun adestrador que tampouco foi quen de montala con estilo. Unha mágoa.\nXogaron: Xiana, Carla, Noa, Paula, Lara, Raquel, María, Nuria e as minis Xiana e Candela. o equipo contou coa baixa de Noa F.\nPaco's Moda/Garaxe Xuño CBPS - Obradoiro CAB 20 - 70\nPara renaudar coa competición, ao Paco's Moda/GaraxeXuño CBPS tocáballe bailar co líder indiscutido do grupo, e firme candidato á Liga galega do ano que vén, o Obradoiro CAB.\nNestes partidos que non son da nosa guerra, os dilemas son varios. Sabemos que non podemos competir pero teñen que ser oportunidades para que os xogadores xoguen liberados e intenten cousas.\nNesta ocasión, a potencia do rival foi un factor desquilibrante dentro do equilibrio do equipo. Emocionalmente, os nosos nunca foron capaces de atopar a serenidade que lles tería permitido aproveitar as poucas opcións que nos deixaba o rival.\nPorque este Obra ten a marca dos equipos grandes, a súa primeira vitoria foi mental ao imprimir un ritmo rápido diante e moi duro atrás. Os xogadores sonenses non foron nunca capaces de sacudirse dese dominio total que sumerxiu aos que teñen que ser líderes nomáis profundo caos.\nMalia todo, tanto Mozan coma Bule agardan que desta experiencia se sacaran conclusións que nos fagan mellorar a todos. Sempre se aprende, especialmente de un mesmo.\nXogaron: Pablo, Henok, Manu C., Manu B., Hugo, Leo, Jaime e o mini Samu.\nSanta Baia - Rótulos Ageitos CBPS 92 - 36\nUn partido para esquecer, aínda que o equipo estaba moi minguado por lesións e enfermidades a falta de actitude defensiva e en ataque sen xogar a nada, foi moi clamorosa. Parabéns as locais que si estiveron serias e intensas durante todo o partido.\nTemos que reprantexarnos certas actitudes e a falta de orgullo e de vergoña polo repaso que nos estaban a dar.\nXogaron: Antía, Mariña, Carla, Sabela, Martina, Xiana, Carmen, Andrea, Valeria.\nTiendas Pillados/A Nosa Ría CBPS - Enseñanza 91 - 43\nNovo golpe de autoridade do Tiendas Pillados Parrillada/A Nosa Ría CBPS que dá un paso adiante para ser primeiro de grupo ao vencer por 91 a 43 ao Enseñanza.\nO equipo mostro un baloncesto con moito ritmo e moita esixencia física.\nValorar a vitoria polo gran rival que tivemos enfronte, un Enseñanza que en ningún momento lle perdeu a cara ao encontro.E unha marabilla ver como xogan os equipos de Paula.\nPero desta vez nós fixemos moitas cousas boas. Traballamos moi ben as segundas axudas, melloramos nas tomas de decisións e na lectura das vantaxes.\nPero o mellor e que os 11 xogadores do equipo están ao mesmo nivel sen notarse quen entra e sae do campo.\nMozan e Juan están moi contentos con traballo do grupo pero queren seguir na liña ascendente que leva o equipo.\nXogaron Isaac , Martin, Denis, Pinaya, Fran, Andres, Abel, Manu, Henok, Noel e Isma\nE así foi a mirada dos nosos adestradores sobre a xornada, e así a contaron


LISÍSTRATA: xaneiro 2021\nA Voz de Galicia faise eco do Premio de Oratoria "Filomena Dato"\nExpresamos o noso agradecemento a Xesús Fraga e ao xornal La Voz de Galicia por facerse eco das nosas actividades, entre elas o Premio de Oratoria Filomena Dato, o primeiro que leva o nome da poeta das Mariñas, que tivo o seu acto de entrega o pasado 26 de xullo no Concello de Arteixo.\nAutoría LISÍSTRATA ás 12:01 Ningún comentario:\nEtiquetas: Ana Hermida, Arteixo, feminismo, Filomena Dato, homenaxes, igualdade, Ningún lazo a suxeita, oratoria, poesía, Premios, prensa, Rag\nvenres, 1 de xaneiro de 2021\nContamos historias do "Nadal no mundo" na Biblioteca Ánxel Casal de Compostela\nCelebramos o Nadal no mundo na Biblioteca Ánxel Casal de Compostela nun salón de actos cheo de público, alí compartimos contos, curiosidades e cantamos panxoliñas de todo o mundo, tamén compartimos máscara, non podo entender como alguén pode pedir e/ou contar sen ela, fago un chamamento ás contadoras de historias, cumpride as normas e tede respecto e empatía coas persoas que asisten aos actos, e co persoal que a leva posta durante todo o día, todos os días, por favor, pódese contar con ela, o importante son as historias e o público, as persoas que contamos somos transmisoras, non protagonistas, eu sempre a levo e non pasa nada, escóitase perfectamente, o público infantil segue as historias e reacciona cando e como debe, así o demostra cos seus comentarios e as súas reaccións, os ollos reflicten todo.\nFoi marabilloso ver a ilusión nos pequenos ollos inocentes das nenas e nenos que me contaban como viven o Nadal e as súas experiencias na noite de Reis, mesmo unha pequeniña de escasos catro anos contoume que hai moitísimos anos vira a Papá Noel voando no trineo cos renos cando lle ía deixar os regalos na súa casa. Que sorte poder compartir estas experiencias, o certo é que a Biblioteca Ánxel Casal é un espazo tamén máxico, sempre cheo de público infantil e adulto que se implica moitísimo. Moitas grazas ás nenas e nenos, ás nais e pais, ao persoal da Biblioteca que fai posible que todo esto pase, sempre é un pracer estar nesa biblioteca, é como volver á casa, grazas, seguro que os Reis Magos se van portar moi ben con toda esta xente boa.\nAutoría LISÍSTRATA ás 23:27 Ningún comentario:\nEtiquetas: Ana Hermida, bibliotecas, BPM Ánxel Casal, Compostela, contos, Nadal e Reis, Nadal no mundo\nA Voz de Galicia faise eco do Premio de Oratoria "...\nContamos historias do "Nadal no mundo" na Bibliote...


A Mariña será escenario do 10 ao 19 de maio da Raid Gallaecia 2019. Trátase dun evento deportivo multidisciplinar no que haberá participantes de todo o mundo. | Faro Ocio Norte\nO presidente da Mancomunidade subliñou que “aprobamos un evento deportivo que se chama Raid Gallaecia 2019. Vai ser no mes de maio, entre o 10 e o 19 de maio do 2019, vaise celebrar integramente na Mariña e vai estar presente nos dezaseis concellos que constituímos a Mancomunidade. É un evento deportivo multidisciplinar, polo tanto vaise ver ciclismo, barranquismo, atletismo, escalada, etc… Son probas moi duras que se fan por equipos, vai ter presenza de vintecinco nacionalidades diferentes, veñen dos cinco continentes e vai percorrer uns 500 quilómetros da nosa comarca”.\nAlfredo Llano dixo: “consideramos que vai ser un soporte deportivo extraordinario para dar coñecer e divulgar a nosa comunidade en todos os ámbitos, tanto no turístico, como deportivo e cultural. Vai ter cobertura mundial e será protagonista en todo o mundo durante a semana que dure esta proba. Imos ter unha boa maneira para divulgar as nosas cualidades e virtudes da comarca dunha forma extraordinaria. Cun gasto mínimo da Mancomunidade imos conseguir un rendemento máximo de divulgación da comarca. Pensamos que vai ser moi interesante. Hai que dicir que no ano 2019 soamente hai dous eventos deste tipo en toda Europa e un deles vai ser na nosa Mariña. Estamos todo o mundo moi convencido de que vai ser unha boa cousa para todo, en todos os aspectos”.


APP | Fiare Banca Etica\nCoa aplicación Banca Etica podes acceder a un mundo de contidos e servizos financeiros 100% éticos.\nA aplicación é unha ferramenta gratuíta, segura, intuitiva e accesible que se pode usar desde un teléfono móbil ou tableta, para unha experiencia de finanzas éticas completa e personalizada. Podes consultar o saldo da túa conta, facer transferencias e moito máis.\nDescobre o que podes facer\nXestiona a túa conta corrente incluso desde o teu móbil, consulta o teu saldo, fai transferencias e compra novos produtos. A banca ofrece as mesmas funcións que a Área de clientes de Banca en liña (excepto a compra de depósitos e capital social, cuadernos de nóminas e recibos e transferencias masivas), coa comodidade dunha experiencia móbil.\nDescubre no mapa as sucursais de Banca Etica e os caixeiros asociados nos que podes retirar cartos con condicións máis vantaxosas.\nDescarga agora a aplicación e ten sempre contigo a Fiare Banca Etica!\nPara obter respostas ás preguntas máis frecuentes, vai a Preguntas frecuentes >>\nTARXETAS PREGUNTAS FRECUENTES\nTarxetas - Preguntas frecuentes\nEstas tarxetas son unha opción cómoda e que se adapta facilmente a calquera tipo de organización que permite cubrir os gastos do seu negocio de xeito simple e eficiente. Permítelle acceder ás prestacións máis utilizadas por todo tipo de empresas: hostalería, servizos aéreos, restaurantes, aluguer de automóbiles, estacións de servizo e, sobre todo, ás redes de caixeiros automáticos do país e do mundo.


Servizo de Biblioteca da UDC: A UNIVERSIDADE, A EMPRESA E O ALUMNADO ACTUAL\nA UNIVERSIDADE, A EMPRESA E O ALUMNADO ACTUAL\nEste domingo 28 de setembro apareceu en El País un suplemento especial sobre “Universidad y Posgrado”.\nNeste extra pódense encontrar diversos artigos interesantes sobre a situación universitaria española actual, os seus plans de futuro coa incorporación dos títulos de grao, e cal é a realidade do alumnado na actualidade.\nEntre as ideas máis sobresaintes destacan:\n- Os novos títulos de grao fan que as carreiras sexan máis curtas, desta forma posibilítase a especalización mediante mestrados oficiais, o que permitirá que un titulado nunca carreira de humanidades acabe especializándose por exemplo en finanzas.\n- A inversión de algunhas universidades, como por exemplo a Universidad Carlos III de Madrid, en infraestructuras para adaptar as aulas a este novo sistema de ensinanza é considerable, xa que se converten en aulas máis pequenas con wifi, sistemas de grabación para logo volcar a clase no campus virtual e mobiliario lixeiro que permite cambiar a súa distribución segundo se imparta clase tradicional ou traballo en grupo diante do ordenador.\n- O acercamento que a empresa fai ao campus na procura de novos traballadores. Segundo datos da Fundación Universidad Empresa (FUE), a case a totalidade das universidades españolas organizan foros de empleo, que veñen sendo a principal vía de contratación de estudantes.\n- Os estudantes españois poden cursar posgraos en universidades extranxeiras tan prestigiosas como Harvard, Georgetown, Oxford, Berkeley, MIT, Stanford, Columbia, etc., gracias ás becas que certas institucións lles ofrecen.\n- Crece a oferta de cursos de posgrao con títulos moi diversos, este ano presentáronse polo menos 1300 novas titulacións, ademáis consolídase a formación online como alternativa á presencial, especialmente para aqueles alumnos que están traballando, permitíndolle flexibilidade horaria e xestionar o tempo e o plan de estudos segundo máis lles conveña.\nAdemáis destas ideas extraídas do suplemento podemos atopar entrevistas a estudantes que na súa época foron os mellores da súa promoción, o papel dos olleadores ou como é a vida dun investigador.\nPublicado por Información e Coordinación en 12:50


O CONCELLO ACONDICIONA UN DOS ACCESOS DE CARITEL E SOLUCIONA A BAIXADA INCONTROLADA DAS AUGAS PLUVIAIS | Xornal Galicia Sur\nAcomete a terceira mellora na rede municipal de camiños nesta parroquia\nAs obras de acondicionamento do camiño municipal que dá acceso a varias vivendas en Caritel comezaron estes días. Os traballos contan coa complicación engadida de que é preciso tender uns 200 metros de tubos de recollida de pluviais, dado que a rede anterior atopábase nun pésimo estado.\nO camiño, situado detrás da Casa do Pobo de Caritel, ten un trazado en pendente, o que acentúa o problema das augas pluviais. Os habituais asolagamentos, ademais da falta de mantemento durante décadas, foron causantes do deterioro dun firme de formigón con que contaba, que xa era case inexistente ao estaren repleto de fochancas.\nO Goberno local (PSdeG-PSOE, AVP e BNG) decidiu acometer a obra cunha renovación total, diante da posibilidade de asfaltar directamente. Así, o proxecto da arquitecta municipal baséase na demolición total para a reconstrución do servizo de pluviais, que quedará conectado correctamente cunha arqueta situada no punto máis baixo, a carón da estrada autonómica PO-532.\nAs obras comezaron hai uns días coa limpeza mecanizada das marxes, corte e levantado do pavimento asfáltico e apertura de gavias para a instalación de tubo de PVC de 315 mm de diámetro. Diante da complexidade do trazado, con curvas e pendente, optouse por colocar 7 arquetas de formigón con grella de fundición para a recollida. Máis aínda, nos puntos onde baixa a auga con máis forza están a instalarse “canaletas” prefabricadas.\nFinalmente, a obra rematarse cun novo pavimento de asfalto de boa calidade para garantir a súa duración ao longo de moitos anos. O novo firme terá caída cara o lado esquerdo (sentido de baixada) para dirixir as augas cara as novas canles.\nO Concello de Ponte Caldelas xa reparou outros dous camiños en Caritel ao longo deste mandato. Un deles nun estado pésimo non permitía o paso dunha ambulancia, a pesar de que nesta zona reside unha persoa con problemas de saúde. O outro está situado no lugar do Coto e mellorou o acceso a dúas vivendas.\ndiciembre 22, 2014\t0 comments 1283 visitas\ndiciembre 17, 2015\t0 comments 665 visitas\nO CPI Xulia Becerra Malvar acolle charlas sobre medio ambiente, reciclaxe e separación de residuos\nenero 15, 2016\t0 comments 804 visitas\nAs charlas desenvolvéronse ao longo desta mañá e foron impartidas por un técnico do Grupo ...


O encaixe de Camariñas, dunha vila galega á pasarela de Nova York.\nSe é certo o legado de Baudelaire e a inspiración é traballar todos os días, imaxínense a cantidade de musas que se pasean polo pobo galego de Camariñas, onde desde a Idade Media as mulleres desta vila entréganse á arte de 'palillar'. Contan os mariñeiros que nun dos centos de naufraxios que houbo na Costa da Morte por entón, os camariñáns acolleron aos sobreviventes dun barco italiano, entre os que se atopaba unha dama, que lles devolveu o favor iniciándoos no encaixe de palillos. E daqueles ensinos... esta artesanía.Trátase do 'Encaixe de Camariñas', unha arte con marca rexistrada feita a man sobre un soporte chamado 'almohadilla', no que se vai entrelazando o fío con axuda dos palillos. Os produtos finais teñen diversos usos, desde adornos do ajuar doméstico ata, por suposto, pezas de moda. E son estas aplicacións as que viñeron a presentar a Madrid os seus 'embaixadores' para a 'XXVI Mostra do Encaixe de Camariñas', que se celebrará na vila coruñesa durante a Semana Santa, do 23 ao 27 de marzo. Entre eles atópase Modesto Lomba, deseñador da firma Devota & Lomba e presidente da Asociación de Creadores de Moda de España. "Temos un concepto equivocado do luxo. O luxo é o coñecemento do oficio e do saber facer. Require tempo. E iso é o Encaixe de Camariñas", asegura. Lomba participará, outra vez, na pasarela do encaixe, que tamén conta cun concurso para novos deseñadores, e foi un dos 'apoderados' que levou estes adornos autóctonos ás pasarelas de Nova York.\nComentarios (0) - Categoría Xeral - Publicado o 27-02-2016 10:45\nDurante o acto de presentación das actividades, Román Rodríguez amosoulles o seu agradecemento a todas estas entidades polo importante papel que desempeñan para ?reforzar o coñecemento da creación valleinclaniana e favorecer o achegamento da cidadanía á figura do creador do esperpento?. Esta programación responde ao mandato aprobado por unanimidade no Parlamento instando a Xunta a impulsar e acompañar as principais iniciativas culturais arredor da celebración dos 150 anos de Valle-Inclán, unha data que -segundo lembrou o conselleiro- forma parte do Calendario do libro e da lectura 2016 canda outras celebracións singulares da cultura galega neste ano, como é o centenario das Irmandades da Fala e do premio Nobel galego Camilo José Cela.\nComentarios (0) - Categoría Xeral - Publicado o 26-02-2016 15:53\nGaliza perde cada día 10 persoas ocupadas no agro e gandeiría.\nO ritmo de destrución de emprego en sectores chaves da economía galega non minguou unha miga durante o 2015, o ano no que o presidente da Xunta, Núñez Feijóo, situou o comezo da percepción pola sociedade da recuperación e do fin da crise económica. O Informe do mercado de traballo presentado esta semana pola central sindical CIG alerta do nivel de perda de empregos no agro e gandeiría: 3.500 só en 2015, unha media de case 10 ocupados menos cada día. ?Non debemos esquecer que neste sector a perda dunha persoa ocupada leva implícito na maioría dos casos o peche dunha explotación?, advirten desde a central nacionalista.\nA CIG lembra o estoupido da ?burbulla na construción? para dicir que, na Galiza, perdeuse ?practicamente o mesmo número de traballadores no sector da construción que na agricultura e gandaría?. Agro e gandeiría representaban no 2010 acollía o 6% das persoas ocupadas no noso país, e a finais de 2015 apenas chega ao 4,4%.\nMais durante este período, esa queda afectou a outros sectores, como se recolle no citado informe. Así, no que atinxe a pesca, pasouse de 20.400 persoas traballando a 18.100, o que supón que en apenas un lustro destruíronse 2.300 empregos. En Industria destruíronse 13.200 postos de traballo nese mesmo período (2010/2015), e en servizos, 18.300 ocupados menos. Na construción perdéronse 31.000 traballos nestes cinco anos. Nese mesmo período, no agro e gandeiría a queda superou os 22.000 ocupados. ?E problemas como o do leite, lonxe de se resolver?, como lembra a CIG.\nComentarios (0) - Categoría Xeral - Publicado o 26-02-2016 15:20\nPrimeira ollada aos campos magnéticos do Sol.\nOs expertos que analizan o comportamento do gran astro chegou á conclusión de que, aproximadamente cada 11 anos, o sol cambia o seu campo magnético e isto crea un efecto que repercute en todo o sistema solar.\nAdemais, aseguran que o estudo destes campos magnéticos é moi importante porque, entre outras cousas, axúdanos a poder predicir toda unha serie de erupciones solares e tormentas. Unha das súas estupendas aplicacións é que poden estudar o que se coñece como eyecciones de masa coronal. Basicamente son unha serie de explosións tan grandes que poderían afectar tanto ás nosas comunicacións como ao campo geomagnético do noso planeta; destruiría as principais fontes de enerxía e é posible que tivésemos que quedarnos na máis absoluta escuridade durante moito tempo.\nDesde sempre, todas as civilizacións sentíronse fascinadas polo funcionamento do sol. De feito, en cada unha das sociedades, sempre existiron métodos, máis ou menos rudimentarios, que axudaron a extraer novos datos sobre a estrela que nos dá a vida.\nSen ir máis lonxe, hai tan só algúns meses, o Servizo Xeolóxico de Estados unidos solicitou un aumento do seu orzamento anual co obxectivo de dedicalo para poder analizar dunha forma máis exhaustiva o campo geomagnético do noso planeta. Desta maneira, poderase trazar unha estratexia no caso de que se produza unha tormenta solar masiva que poida afectarnos gravemente.\nDebido á gravidade de que isto se puidese chegar a producir, o orzamento aprobouse e xa a teñen á súa disposición nada menos que 1700 millóns de dólares. Encargaranse de facer un completo mapa do campo geomagnético do planeta e, desta maneira, poder prever algún desastre caótico.\nComentarios (0) - Categoría Xeral - Publicado o 26-02-2016 15:14\nComentarios (0) - Categoría Actividade En Ourense - Publicado o 25-02-2016 09:09\nOs alumnos de 3º ESO fixeron as súas rosas con versos de Rosalía para o 24, día da poetisa.\nComentarios (0) - Categoría Actividade En Ourense - Publicado o 23-02-2016 22:40\nO xuízo de Kesha sacode á industria musical.\nKesha recibiu innumerabéis mostras de apoio e cariño tras unha sentenza que obriga á cantante a seguir cumprindo contrato co produtor que abusou sexualmente dela.\nKesha iniciara un proceso xudicial contra o seu produtor, Dr. Luke, para romper o seu contrato con el e con Sony Music debido a abusos sexuales, verbales e psicolóxicos por parte do produtor. A semana pasada coñecíase a sentencia do xuíz, e o veredicto era desolador: o xuíz resolvía a favor da discográfica, o que supón que a cantante deberá seguir traballando con Sony Music e o seu abusador ata a extinción do contrato, que contempla a saída doutros séis discos.\nEstes feitos levantaron un gran revoo nas redes sociais e asociacións de defensa da muller, lanzando a cuestión de "Se isto é o que lle pasa ás persoas con maior recoñecemento, como tratarán ás que teñen menor voz?". Tamén púxose en marcha unha campaña de boicot contra a discográfica de Sony que supera xa as 200.000 firmas.\nComentarios (0) - Categoría Xeral - Publicado o 22-02-2016 22:27\nPreparando o FESTIVAL MISIONEIRO INFANTIL\nOs alumnos de 3º de primaria, acompañados por músicos da ESO, participarán este ano no Festival Misioneiro Infantil. O tema titúlase MIL BICOS e esperamos que lle guste a todo o mundo e que disfrutemos do festival. Xa vos seguiremos contando.\nComentarios (0) - Categoría Actividade En Ourense - Publicado o 22-02-2016 19:43


En defensa desta crenza utilízanse diferentes argumentos que van dende factores estruturais da sociedade galega –elevado peso do rural, dispersión da poboación, envellecemento poboacional- que facilitarían un maior control do voto (o “voto cativo”) por parte das dereitas galegas, ata ideolóxico/culturais –o forte peso da airexa católica na vida e costumes de moitas familias galegas- que turrarían da ideoloxía conservadora.\nHai tamén outro argumento, que persoalmente si considero relevante, relacionado este coa lei electoral galega e, mais en concreto, co reparto de escanos a nivel provincial. Un reparto que prima as provincias do interior (Lugo, Ourense) en prexuízo das mais occidentais (A Coruña, Pontevedra) e que, como veremos, non é moi democrático que digamos. Os 75 deputados de que se compón o Parlamento galego, 25 corresponden a provincia de A Coruña, 14 a de Lugo, outros 14 a de Ourense e 22 a de Pontevedra. Si comparamos o número de deputados co censo provincial comprobamos como o balance está claramente segado a prol das provincias do interior: 45.148 censados por 1 deputado en A Coruña, 24.209 en Lugo, 22.767 en Ourense e 43.105 en Pontevedra. O peso conxunto dos deputados de Lugo e Ourense (28) no global do Parlamento de Galicia (75) é moi superior (37%) a súa participación no conxunto censa (24%). Un sego que implica unha situación escasamente democrática: en Galicia non tódolos votos son iguais. Un sego que ten claramente consecuencias políticas e, por caso, a provincia de Ourense é un caso paradigmático no so en Galicia senón incluso en España.\nSendo certas e importantes estas evidencias non son suficientes para explicar o longo dominio conservador. Na análise deste fenómeno hai que ir mais aló para así entender mellor o por que Galicia “é diferente”, aínda que non tanto como din moitos e queren xustificarse algúns. Unha análise mais política da realidade galega.\nEmpecemos por caso coa participación electoral, dato que nos pode mostrar o grado de participación/implicación do electorado galego e o peso real dos distintos bloques dereitas/esquerdas. Analizando tódalas contendas electorais autonómicas habidas dende as primeiras de 1981 vemos como a participación electoral dos galegos nunca superou o 65% do censo (a mais elevada foi do 64,4% nas eleccións do 1 de marzo do 2009) unha porcentaxe que subliña como un terzo do electorado galego non sole ir a votar. Compre comparar este resultado coa media española nas eleccións xerais (case sempre superior ao 70%), a media nas eleccións autonómicas cataláns (sempre por riba do 75%) e vascas (65%). Dada a solidez do voto conservador en Galicia non resulta ariscado subliñar que esta abstención prexudica, como sucede no Pais Vasco, mais as esquerdas que as dereitas. Velaí un dato a ter moi en conta: a (baixa) participación electoral condiciona, e moito, o resultado en Galicia prexudicando especialmente as esquerdas.\nUnhas esquerdas que durante moito tempo estiveron artilladas en torno a dous partidos clásicos en Galicia: PSOE e BNG. Dous partidos que se reclaman dos espazos socialdemócrata español e comunismo galego: non hai ningunha intención pexorativa nesta cubicación senón que responde a súas sinais de identidade política. Uns partidos que agás nas eleccións do ano 2005 nunca foron quen de superar en conxunto as dereitas en votos e en deputados. Naquel ano acadaron o seu maior número de votos (860.000) superando así claramente as dereitas (756.000). Votos que lles permitiron obter unha representación de 38 escanos (25 PSOE e 13 BNG) fronte aos 37 das dereitas (PP). Ano este que viu a continuación do desastre do Prestige (2002), cunha xestión calamitosa do Partido Popular, e no que ademais o deterioro físico de Manuel Fraga era mais que evidente. Fenómenos os dous que influíron decisivamente, sen xénero de dúbidas, no resultado final así como o feito, posiblemente derivado dos factores citados anteriormente, de ser un dos anos coa participación electoral mais alta (64,2%). Dato este último que ven a confirmar o sinalado anteriormente sobre a necesidade dunha alta participación electoral para unha vitoria das esquerdas. Condición necesaria si, pero non suficiente.\nEse ano (2005) o Partido dos Socialistas de Galicia (PSOE) obtivo o maior número de votos da súa historia (555.600) sen que foran menos importantes os votos do Bloque Nacionalista Galego (312.000). Destacar que o Partido Popular obtivo un número de votos nada desprezable tendo en conta os precedentes (756.500: 45,23%). Uns votos lixeiramente superiores lle servirían para recuperar o goberno nas eleccións seguintes (2009: 789.500 votos) a pesares de que as esquerdas rozaron a súa maior cifra de sempre (en torno aos 800.000) cunha participación do 64,4%.\nEn termos porcentuais, sobre o censo electoral de Galicia, os resultados acadados polas dereitas en todos os anos de autonomía, a pesares das súas avultadas maiorías, nunca chegaron ao 33,3% (un terzo) do censo electoral (o tope estivo no 32% o ano 1997 na terceira investidura de M. Fraga). Dato que, cando menos, pon en dúbida a afirmación de que Galicia sexa un país conservador. Nembargante os distintos resultados si confirman a superior fidelidade dos votos das dereitas, concentrados dende fai décadas no Partido Popular.\nNa outra beira os resultados acadados polas esquerdas (ata o ano 2016, en que aparece En Marea, centradas case exclusivamente no PSdG-PSOE e no BNG) sinalan que cando non se dan circunstancias excepcionais (por caso, as xa citadas do declive físico de M. Fraga e a indignación levantada coa xestión do desastre do Prestige) a aquelas resúltalles extremadamente difícil superar cos seus votos o 30% do censo electoral. Velaí un dato revelador: o longo dominio conservador en Galicia está directamente relacionado coa incapacidade das esquerdas de superar globalmente o 30% do censo electoral.\nUnha incapacidade que, por parte de quen isto escribe, relaciono coas limitacións que ofrece a esquerda galega si se apoia exclusivamente no PSdG-PSOE e no BNG: o grande fracaso do goberno bipartito PSOE/BNG (2005-2009), incapaz tanto de levar adiante un auténtica política de cambio como de superar as lóxicas diferenzas e evitar así as loitas irmandiñas foi unha mostra definitiva desas limitacións. Nun artigo posterior explicarei as razóns que me levan a facer esta afirmación e, xa que logo, a apostar por unha vía alternativa antisistémica nas esquerdas –nin socialdemócrata nin comunista, nin nacionalista nin españolista- tal que permita acadar unha maioría social de cambio. Vía alternativa que, como estamos vendo, resulta extremadamente difícil de consolidar. Coido que foi Bertolt Brecht quen dixo algo así como que “a esquerda sempre remata por arrancar a derrota das fauces da vitoria”.


Universitarios en Nacións Unidas | Consumer\nUniversitarios en Nacións Unidas\nO programa de voluntariado universitario na ONU dá aos alumnos a oportunidade de participar en accións internacionais a favor dos Obxectivos do Milenio\nData de publicación: Domingo, 26deAgostode2012\nO Programa de Voluntariado Universitario en Nacións Unidas amplía os horizontes dos estudantes. Os alumnos seleccionados teñen a oportunidade de participar en investigacións e proxectos internacionais, que lles permiten pór en práctica os seus coñecementos, á vez que os acrecentan. En cada convocatoria, os estudantes toman parte nun proxecto a favor dos Obxectivos de Desenvolvemento do Milenio, unha experiencia única para os alumnos elixidos. A convocatoria está aberta e a continuación explícase como ser un universitario voluntario en Nacións Unidas, proxectos nos que estes participan e que gastos cobre a bolsa que recibe cada estudante.\nComo ser un universitario voluntario en Nacións Unidas\nOs universitarios voluntarios na ONU gozan dunha oportunidade única para adquirir experiencia no ámbito internacional, ademais de axudar a mellorar o mundo. O programa do cal se benefician permítelles realizar tarefas de voluntariado en Nacións Unidas durante seis meses, unha experiencia posible grazas á colaboración entre varias universidades españolas e Voluntarios de Nacións Unidas (VNU). A Universidade Autónoma de Madrid (UAM) é a coordinadora nacional da iniciativa, financiada en boa parte pola Axencia Española de Cooperación Internacional para o Desenvolvemento (AECID).\nOs universitarios que queiran colaborar na ONU han de ter 25 anos, un bo nivel de inglés e axustarse ao perfil das prazas vacantes\nPara optar ás postos vacantes do Programa Español de Voluntariado Universitario en Nacións Unidas ante os Obxectivos de Desenvolvemento do Milenio (ODM), débense cumprir uns requisitos. Os estudantes han de estar matriculados o curso pasado ou estalo este curso 2012/2013 e ter 25 anos no momento de iniciar o período de voluntariado. En canto á formación, esta debe axustarse ao perfil dos postos ofertados, pero ademais pídese que os estudantes interesados teñan bo nivel de inglés, experiencia e/ou interese na cooperación ao desenvolvemento e voluntariado, reunir os requisitos técnicos do posto solicitado, gran capacidade de adaptación, habilidades interculturais, unha forte motivación e capacidade de compromiso.\nAo anterior engádese a necesidade de cumprir as normas, condicións e código de conduta de Nacións Unidas, posto que, durante a estancia en destino, os estudantes adquiren a condición de voluntarios da ONU e acóllense, por tanto, ao que marca esta institución.\nOs alumnos interesados en obter unha das bolsas que se conceden, han de solicitala antes de mediados de setembro -cada universidade conta cos seus propios prazos, en xeral, entre o 10 e o 14 de setembro-. Será durante ese mes e en outubro cando se seleccione aos beneficiarios, que partirán cara ao seu destino en novembro. As xestións realízanse na propia universidade, onde se solicita información e entrégase a solicitude.\nProxectos nos que participan os universitarios\nOs universitarios seleccionados para colaborar con Nacións Unidas toman parte en accións relacionadas con medio ambiente, saúde, educación, novas tecnoloxías, xénero ou prevención de riscos, entre outros ámbitos. Desenvolven estas tarefas en países en desenvolvemento, polo que se desprazan desde os seus lugares de orixe ata o país en cuestión e incorpóranse ao equipo da ONU para implementar melloras que axuden á consecución dos ODM.\nOs universitarios cobren postos de comunicación, turismo, educación, control de enfermidades, deseño gráfico ou promoción dos Dereitos Humanos, entre outros\nCada estudante pode elixir un máximo de dous postos. Neste caso, é necesario entregar dúas cartas de motivación en inglés, unha específica para cada posto ao que se opta. As prazas libres consúltanse nas páxinas web das universidades participantes, un total de 19. Grazas a elas, convócanse 25 prazas: 20 delas financiadas pola AECID e outro cinco a cargo da Universidade Autónoma de Madrid e a Universidade de Valencia, que ofertan cinco postos exclusivos para os estudantes destes centros.\nOs países nos que se desenvolverán as accións son: Bolivia, Brasil, Colombia, Ecuador, O Salvador, Guatemala, Güiana, Honduras, Nicaragua, Perú, Panamá e República Dominicana. Respecto dos postos, requírense asistentes de comunicación, promoción de turismo comunitario e voluntariado, técnicos de educación, control de enfermidades transmisibles, deseño gráfico ou promoción dos Dereitos Humanos, entre outros.\nGastos que cobre a bolsa\nOs alumnos bolseiros desprazados a terreo han de afrontar unha serie de gastos. Para cubrilos, cada un obtén unha bolsa que se estima suficiente para abonar a manutención, un seguro médico e de responsabilidade civil, ademais dos billetes para trasladarse ata o lugar de destino e regresar unha vez terminado o período de voluntariado.\nestudantes naciones unidas-gl objetivos milenio-gl onu-gl universidade voluntariado


As empresas de Tecnópole contan cun 20% de desconto na tarifa de asistencia á conferencia Emtech | Parque Tecnolóxico de Galicia\nInicio › Newsletter › Tecnópole › As empresas de Tecnópole contan cun 20% de desconto na tarifa de asistencia á conferencia Emtech\nEstas condicións especiais foron xestionadas pola Asociación de Parques Científicos e Tecnolóxicos de España (APTE), á que Tecnópole pertence. No evento combínanse diferentes actividades, como relatorios dos principais expertos do mundo en tecnoloxías emerxentes, a entrega dos premios TR35 Spain e a celebración dun Foro de Investimento.\nA conferencia, que chega á súa segunda edición en España, terá lugar os días 22 e 23 de novembro en Málaga. Para as empresas dos parques socios de APTE, o prezo da inscrición en período de venda anticipada -vixente actualmente- será de 120 euros e posteriormente de 240 euros.\nPara obter o desconto os interesados deben mandar un correo electrónico a Jesús Cabrera (jcabrera@apte.org) e solicitar o código de desconto.\nMáis información do evento en: www.emtechspain.com.


Os primeiros sintetizadores controlados por voltaxe eran sistemas modulares. Un (ou varios) chasis aloxaban a fonte de alimentación e os módulos en si. As entradas e saídas dos módulos tiñan que interconectarse a través dun confuso enredo de cables parcheados para que o sintetizador crease algún son. Establecer estas conexións correctamente xa era toda unha arte en si mesmo, e obter unha configuración útil nos módulos requiría de certa experiencia. Nesta fase de desenvolvemento\n1964 - primeiro prototipo dun sintetizador controlado por voltaxe de Robert Moog\nA finais de 1963, o innovador estadounidense R. A. (Bob) Moog coñeceu ao compositor Herbert Deutsch, que inspirou a Moog para combinar en 1964 un módulo de amplificador e oscilador controlado por voltaxe con teclado, o primeiro prototipo dun sintetizador controlado por voltaxe. Esta colaboración co músico alemán alentou a Moog a estender a súa gama de módulos e a combinalos na totalidade de sistemas. Con todo, até 1967 Moog non chamou aos seus diversos sistemas mixtos sintetizadores.\nOs logros de Moog fóronse estendendo na fala da xente e el, sempre disposto a escoitar as respostas dos seus clientes, continuou engadindo módulos á súa liña. O LP “Switched-On Bach”, de Wendy Carlos (1968), foi o responsable do gran avance dos instrumentos de Moog. O disco incluía sintetizadores modulares de Moog, e foi unha das primeiras gravadoras multipista do mercado. O éxito do álbum introduciu o sintetizador a unha audiencia máis ampla e fixo que o nome de Moog fose sinónimo dos seus instrumentos. Á espera de sacar proveito dos novos sons creados polos sintetizadores, para así lograr éxitos comerciais como o de Carlos, numerosos estudos, produtores e músicos adquiriron os sintetizadores modulares de Moog. En 1969, nas instalacións de produción de Moog, 42 empregados fabricaban dous ou tres sistemas modulares completos por semana.\nÉ certamente curioso descobrir o sintetizador de Moog de 1967 era equivalente o studio di fonologia de milan 1960. Ademáis dende 1964 os seus instrumentos xa vdispoñían todos dun control de tensión por módulos\n1 xerador de ruido\n1 filtro pasa-altos\n1 filtro pasa-baixos\n1 filtro pasa-banda\n1 modulador de anel\n1966 - Donald Buchla\nTraballando de maneira independente, un enxeñeiro chamado Donald Buchla concibira e puxera en práctica o concepto dun sintetizador modular controlado por voltaxe. Isto coincidiu coa versión de Moog. Buchla tamén desenvolveu os seus primeiros instrumentos en estreita cooperación cos usuarios. A inspiración para o seu primeiro sintetizador proveu dos compositores Morton Subotnik e Ramón Sender, do San Francisco Tape Music Center. Aínda que comezou traballando con este instrumento en 1963, o seu debut público non se produciu até 1966. Por razóns de deseño, os instrumentos de Buchla distribuíronse principalmente a academias e músicos de vangarda, polo que nunca cultivaron a atención e o eloxio do público xeral alcanzado polos sintetizadores de Moog.\nDon Buchlav creou instrumentos baseados no modelado de onda dixital. Un destes instrumentos, coñecido como o Touche, foi lanzado en 1978. Tiña 16 osciladores dixitais que poden ser combinados en oito voces. O Touche tiña capacidades extendidas de programación e a capacidade de transformar un son noutro. O compositor David Rosenboom traballou con Buchla e desenvolveu a maior parte do software do Touche. Rosenboom produxo un álbum en 1981 chamado Future Travel empregando principalmente o Touche e o Sistema de Música Buchla 300 Series.\nO Buchla Touche\nA visión comercial de Robert Moog centrouse en investigar a posibilidade de desenvolver instrumentos que puideran ser comercializados a gran escala abaratando os costes de produción e simplificando o funcionamento Instrumentos compactos e baratos.\n1970 - Modelo D Minimoog\nMoog deuse conta de que estes sintetizadores modulares eran demasiado complexos e caros para un músico de categoría media, e por tanto non obterían gran éxito. En 1969, Moog colaborou cos enxeñeiros Jim Scott, Bill Hemsath e Chad Hunt para deseñar un sintetizador compacto, portátil, alcanzable e fácil de utilizar. Unha vez construídos tres prototipos, o Modelo D Minimoog apareceu durante o verán de 1970.\nA diferenza doutros sintetizadores modulares anteriores, non era necesario (nin posible) que os músicos conectasen os módulos do Minimoog cando o crían apropiado. Todos os sistemas de circuítos de conexión dos módulos viñan integrados de fábrica. O tipo e o número de módulos tamén era fixo. Isto simplificou a fabricación de maneira considerable, e reduciu os custos de forma espectacular. Tras unha importante campaña de mercadotecnia, o Minimoog obtivo un éxito extraordinario. Sen alterar o seu deseño básico, vendéronse 13.000 Minimoogs até 1981.\nO minimoog D\nO sintetizador de Moog de 1967 era equivalente o studio di fonologia de milan 1960\nRobert Moog construiu o primeiro sintetizador controlado por voltaxe en 1963\nNon, foi en 1964\nDon Buchla apresentou o público o seu sintetizador controlado por voltaxe en 1966\nTanto Don Buchla coma Robert Moog traballaban en estreita colaboración cos usuarios dos seus sintetizadores\nMoog colaborou cos enxeñeiros Jim Scott, Bill Hemsath e Chad Hunt no deseño do Minimoog D de 1970\nO Touche, de Buchal tiña 17 osciladores dixitais\nNon, tiña 16 osciladores dixitais\nO Moog de 1967 tiña 10 xeradores de son 1 xerador de ruido


Campo de Abaixo\nImaxe: Luís Miguel Bugallo Sánchez\nO que en Rianxo se coñece popularmente polo Campo está formado por dúas terrazas: a do Campo de Arriba e a do Campo de Abaixo, oficialmente Praza de Castelao, e durante o franquismo Plaza del Generalísimo.\nEsta praza constitúe hoxe en día o principal punto de referencia de ocio da vila, como lugar idóneo para gozar da celebración de festexos e espectáculos de diversa índole. Dada a súa amplitude e situación privilexiada, a Praza de Castelao ou Campo de Abaixo, ao longo do tempo, foi escenario de grandes acontecementos históricos, protagonizados polos mandatarios dos grupos políticos do momento. Lémbrase un acto da Gran Diada Galeguista, que se celebrou en Rianxo o domingo 18 de setembro de 1932, con asistencia dunhas catro mil persoas.\nNo ano 1972 grávase o documental turístico “Mosaico de Canciones” en diferentes localizacións de Galicia, entre elas no Campo de Abaixo ou Praza Castelao, na que Andrés do Barro estaba acompañado polos grupos de músicos tradicionais Os Rosales de Asados e Os Aires da Nosa Terra de Laíño.\nOutras denominacións: Praza Castelao\nTipoloxía: Arquitectura civil\nCronoloxía: Século XX\nParroquia: Santa Comba de Rianxo\nLugar: Praza Castelao\nPlan Xeral de Ordenación Municipal do Concello de Rianxo (CH-1)\nPlan Xeral de Ordenación Municipal do Concello de Rianxo - Aprobación inicial de maio 2014\nAndrés do Barro no Campo de Abaixo\nCoordenadas: 42.652231009323 , -8.8184949761626\nPazo dos Torrado de Asadelos\nCasa das Cunchas de Quintáns\nPazo de Rianxiño


PAe - O Portal “O teu Europa” agora en liña en español.\nO Portal “O teu Europa” agora en liña en español.\nLanzamento do teu Europa, o portal oficial de información e asistencia que lle axuda a comprender e defender os seus dereitos noutros países da UE.\nLanzamento de <b>O O teu Europa , o Portal oficial de información e asistencia que che axuda a comprender e defender os teus dereitos noutros países da UE.\nNo teu Europa atoparás toda a información que poidas necesitar para vivir, viaxar, estudar, traballar ou facer negocios noutros países da UE. O teu Europa ofrece información clara e actualizada sobre os teus dereitos europeos e unha multitude de exemplos baseados na vida real. O teu Europa tamén publica consellos e advertencias para axudarche a evitar problemas administrativos noutros países da UE.\nO teu Europa contén información nas áreas de traballo, residencia, viaxes, educación, saúde, familia, vehículos e consumo podendo ser útil no ámbito persoal e profesional.\nA través do teu Europa poderás tamén acceder a servizos de asistencia gratuítos que che asesorarán no teu caso concreto ou axudarán a buscar solucións se os teus dereitos europeos non son respectados noutros países da UE. A Comisión Europea e as autoridades nacionais proporcionan os contidos publicados no teu Europa.


Ponteareas acollerá por primeira vez un Campionato de España de hóckey a patíns - Comarcas na Rede\nHomeO CondadoPonteareasPonteareas acollerá por primeira vez un Campionato de España de hóckey a...\nO Comité Nacional de Hóckey sobre Patíns da Real Federación Española de Patinaxe proclamou Ponteareas como sede deste evento, que estará organizado polo Hockey Club Ponteareas, a Federación Galega de Patinaxe e o Concello de Ponteareas. Conta ademáis este importante evento deportivo co patrocinio institucional da Xunta de Galicia e do Consello Superior de Deportes a través da propia Federación Española de Patinaxe, así como co de entidades privadas.\nNa presentación do campionato de España, xunto a membros do club, participaron o delegado provincial de deportes da Xunta, Daniel Benavides, e concelleiro de Deportes ponteareán, Miguel Bouzó. O edil sinalou que “é un orgullo para Ponteareas contar cun evento deportivo destas características, que sitúa á nosa vila no punto de mira deste deporte ao tempo que contribúe á súa recuperación en Ponteareas”\nAsí mesmo, Bouzó puxo en valor “as sinerxías que xeran actividades como esta, que constitúen unha reactivación deportiva ao tempo que contribúen á reactivación económica local, dado que nos catros días que se desenvolve a competición, as deportistas e as súas familias fan vida na nosa vila, consumen no noso comercio e na nosa hostalaría e visitan recursos turísticos da nosa localidade”.\nO concelleiro de Deportes quixo agradecer ao club “o esforzo realizado ao longo de todo o ano para a potenciación e a recuperación deste deporte sobre patíns, que foi tan destacado en Ponteareas no século pasado”. Así mesmo, sinalou que esa labor “foi fundamental para lograr ser sede dun Campionato de España”.\n“É un campionato moi importante, no que participarán mozas dos mellores clubs de España que compiten na División de Honra do hóckey feminino, o que augura que vai ser un torneo de moi alto nivel”, destacou o presidente do Hockey Club Ponteareas, Jose Álvarez “Portu”.


Nömadak TX conta a historia de dous músicos en movemento. Viaxan coa súa txalaparta, un instrumento musical único, que se toca entre dúas persoas. Chegan ata A India, Laponia, o Sáhara e Mongolia para fusionar a súa música coa de remotos pobos nómades. Atravesan desertos de xeo e area, percorren a cabalo as montañas de Mongolia, cruzan en tren o oeste da India... viaxan, en definitiva, en busca de sons. Atópanos noutros pobos, noutras paisaxes, noutras culturas e en persoas que, como eles, utilizan a música para dicir ao resto do mundo: estamos aquí, estamos vivos, somos nós.\nO proxecto "Raizames" preséntase como un ciclo estable e periódico que ten o obxectivo de abranguer unha ampla diversidade de estilos. O denominador común é dar cabida a músicas ligadas dalgún xeito ás raíces musicais de lugares concretos. Como nas árbores, as pólas poden abrir nun abano amplísimo, pero as raíces están fincadas na terra, nutríndose e producindo zume que nutre as súas manifestacións visibles.


Lousame celebrará o 15 de maio a XX Festa do Galego con música, contacontos, obradoiros, exposición e teatro na Praza do Concello - Concello de Lousame\nLousame celebrará o 15 de maio a XX Festa do Galego con música, contacontos, obradoiros, exposición e teatro na Praza do Concello\nLousame prepárase para celebrar por todo o alto a XX Festa do Galego, que terá lugar o domingo 15 de maio na praza Teodomiro Hidalgo, en horario de 11:00 a 20:30 horas. “É a principal novidade: se o tempo o permite levaremos esta romaría das letras á praza do Concello porque pensamos que despois de dous anos de restricións hai gañas de celebralo ao aire libre e coa maior cantidade de xente posible”, explicaba Silvia Agrafojo, concelleira de Cultura, durante a presentación da programación realizada esta mañá na casa da Cultura. Un acto no que estivo acompañada por Eduardo Agraso, técnico de Cultura, e Xosé Manuel Outeiral, técnico de Voluntariado.\nA XX Festa das Letras incluirá xogos e obradoiros culturais para os máis pequenos de 11:00 a 14:00 horas e de 17:00 a 20:00 horas. Ás 12:00 horas, terá lugar “Cores, contos e Rock´n´Roll con Ramona Órbita”, un espectáculo musical e contacontos de Paco Cerdeira “Pakolas” e a ilustradora Laura Romero. Unha divertida proposta multidisciplinar, xa que mentres Pakolas interpretará as cancións coa súa voz e guitarra, Laura Romero realizará debuxos que acompañan as cancións e contos.\nÁs 17:00 horas, o grupo local O Son do Pote ofrecerá un concerto de música tradicional que dará paso, ás 19:00 horas, a unha actuación teatral: Malasombra Producións porá en escena “Habeas corpus”. Trátase dunha comedia destinada a un público de todas as idades e deseñado para exhibirse en espazos exteriores. O argumento trata da relación do ser humano coas demais especies animais, para o cal Malasombra Producións recrean un xuizo popular público a un lobo acusado do asasinato dun carneiro.\nFinalmente, durante toda a xornada haberá dúas exposicións a disposición do público asistente, ambas as dúas elaboradas polo Departamento Cultura do Concello de Lousame. A primeira xirará en torno á figura de Florencio Delgado Gurriarán, persoeiro ao que se lle dedica a edición de 2022 do Día das Letras Galegas, mentres que a segunda exposición xirará en torno á figura de Diego Antonio Zernadas de Castro, o cura de Fruíme, persoa para quen o Concello de Lousame vén reivindicando un Día das Letras Galegas.\nA participación na XX Festa do Galego é totalmente de balde e libre. Se as actividades poden celebrarse ao aire libre, non haberá restrición de asistencia nunha praza na que poden estar máis de trescentas persoas. En caso de choiva todas as actividades serían trasladadas á Casa da Cultura, onde o aforo do auditorio é de 90 persoas. Nese caso, asistirán ao espectáculo unicamente aquelas noventa persoas que reservaran a súa entrada a través de bandotiket.com, previamente e tamén de balde.


Triplícanse as queixas sobre sanidade ao ‘Defensor del Pueblo’ | FEGADACE\n5 Marzo 2013 · by Federación Galega de Dano Cerebral\t· in Novidades do DCA e a discapacidade.\t·\nNa súa maioría motivadas pola reforma sanitaria impulsada polo Goberno.\nA Oficina do ‘Defensor del Pueblo’ rexistrou o pasado ano un total de 1.674 queixas relacionadas coa Sanidade, cifra que practicamente triplica as 595 recibidas en 2011. Así o mostra o ‘Informe Anual da Institución’ presentado no Congreso, no que se observa que un crecemento certamente significativo das queixas presentadas por organizacións “893 en 2012, por só 18 no exercicio anterior”, na súa maioría relacionadas coa reforma sanitaria impulsada polo Ministerio de Sanidade, Servizos Sociais e Igualdade e con medidas específicas adoptadas polas comunidades autónomas. Pola súa banda, o número de queixas individuais creceu de xeito moito menos acusado -de 573 en 2011 a 779 en 2012.\nComo explica Soledad Becerril, ‘Defensora del Pueblo’, “o ano 2012 supuxo un punto de inflexión nos motivos das queixas, que ata agora sufriran unha tendencia progresiva cara a aspectos cualitativos, é dicir, esixencias de calidade e excelencia; con todo, e co trasfondo da actual crise económica e financeira, no último ano aumentaron as queixas relacionadas con limitacións no acceso e polo nivel das prestacións sanitarias do Sistema Nacional de Saúde (SNS)”.\nAs queixas formuladas están relacionadas coa redución de prestacións sanitarias, a exclusión de colectivos do ámbito de protección da sanidade pública, o financiamento de medicamentos, a supresión de centros de urxencias en Atención Primaria, a insuficiente dotación de persoal sanitario, as demoras en pagos a proveedores de centros sanitarios e a oficinas de farmacia, e os atrasos no recoñecemento de reclamacións de carácter económico.\nO Real Decreto-lei impulsado por Sanidade en abril de 2012 para garantir a sustentabilidade do SNS acumula unha gran parte das 1.674 queixas. E é que, unha vez analizada a súa posible inconstitucionalidade, o Real Decreto “suscita problemas de legalidade ordinaria”, indica Soledad Becerril.\nEntre estes problemas destaca o referente á universalidade do SNS e á condición de asegurado para obter a tarxeta sanitaria, pois a reforma supuxo que os inmigrantes irregulares maiores de idade perdan o dereito á asistencia sanitaria gratuita no sistema público. Unha situación que, segundo a ‘Defensora del Pueblo’, “deixa nunha situación de vulnerabilidade a aqueles inmigrantes que padezan procesos graves e que requiren ineludiblemente un adecuado tratamento”.\nDe feito, o Informe advirte de que “a atención sanitaria deste colectivo tería consecuencias prácticas relevantes tanto en términos de saúde pública, porque se conseguirían máis garantías de protección para o resto da sociedade, como en términos organizativos, xa que evitaría a posible saturación dos servizos de urxencias”.\nPola súa banda, o novo sistema de copago farmacéutico contemplado no Real Decreto tamén foi motivo dun elevado número de queixas. Non en balde, o copago non é proporcional ao nivel de renda actual “calcúlase sobre a declaración da renda do ano 2010” e, xa que logo, non se axusta á realidade económica de moitos cidadáns cuxa situación sufriu “cambios substanciais por diversas circunstancias sobrevindas como o desemprego, unha discapacidade, unha enfermidade ou a xubilación”.\nAsí mesmo, o copago tamén orixinou numerosas queixas relacionadas coa devolución do importe copagado unha vez se superaron os topes máximos fixados para os pensionistas “entre 8 e 18 euros mensuales en función do nivel de renda”. Tal é así que a Oficina do ‘Defensor del Pueblo’ solicitou a Sanidade a adopción de medidas para que os pensionistas con longa duración queden exentos do copago unha vez satisfeito o límite máximo establecido, como xa sucede nalgunhas comunidades.\nDiferenzas entre CC AA\nA inequidade entre as comunidades autónomas preséntase, unha vez máis, como un dos principais motivos de queixa pola cidadanía, que seguen apreciando diferenzas nas carteiras de servizos e na calidade da atención sanitaria que se presta nas distintas rexións.\nNeste contexto, as investigacións levadas a cabo nos últimos anos constataron as notables diferenzas existentes entre as CC AA en canto ao dereito á asistencia sanitaria e á prestación farmacéutica; co diagnóstico xenético preimplantatorio; ou coa aplicación de técnicas de reprodución humana asistida, moi especialmente a persoas con VIH.\nÉ máis; os informes tamén mostran diferenzas entre os catálogos de prestacións ortoprotésicas; a atención bucodental; a cirurxía de reasignación de sexo; a atención podolóxica a pacientes con diabetes; as terapias contra o tabaco; as axudas económicas a persoas con celiaquía; os recursos específicos en materia de saúde mental; as enfermidades raras ou pouco frecuentes; o tratamento da fibromialxia e a fatiga crónica; ou os coidados paliativos e o tratamento da dor.\nListas de espera e pechadura de urxencias\nFinalmente, o Informe tamén revela un elevado número de queixas relacionadas con demoras na atención sanitaria e as listas de espera, pois un elevado número de pacientes que deben esperar meses, ou ata anos, para ser diagnosticados ou recibir tratamento especializado; coa supresión ou pechadura en horario nocturno dos Puntos de Atención Continuada (PAC) en municipios de Castela-A Mancha, Castela e León e Estremadura; e coa insuficiente dotación de persoal en centros de saúde ou os problemas para a asistencia sanitaria en poboacións limítrofes entre comunidades.\nE así mesmo, pon un especial énfase no “grave déficit na atención das enfermidades mentais”.\nA única nota positiva é a disminución do número de queixas relacionadas co consumo de tabaco, a autonomía da vontade dos pacientes e a información e documentación médica.\n• O informe anual completo pódese ler aquí: Informe ‘Defensor del Pueblo’.\nEtiquetas: Defensor del Pueblo,informe,queixa,sanidade\n← O CERMI Galicia conmemora este venres o Día da Muller Traballadora\nFEDACE publica no boletín ‘Compartir’ as conclusións do I Foro de Familias →


Auxilian un anciano con alzhéimer que se perdera e unha persona que se quemou con aceite - Pontevedra Viva\nServizo humanitario da Policía Local de Poio\nXoves 7 de Outubro, 2021 ás 16:52 do Xoves 7 de Outubro, 2021\nA loita contra a delincuencia é a parte máis coñecida do traballo que desenvolven as forzas de seguridade, con todo dentro deste quefacer diario unha parte importante ocúpana os chamados "servizos humanitarios", é dicir, labores asistenciais ou de auxilio.\nAdoitan ser intervencións policiais como prestar asistencia a persoas maiores por caídas nos seus domicilios, desorientación na vía pública ou axudar a persoas en situacións que poñen en risco a súa vida.\nPor exemplo, a Policía Local de Poio realizou nos últimos días algúns destes servizos humanitarios.\nO sábado 25 de setembro unha muller chamou aos axentes municipais informando que levaba no seu vehículo a unha persoa gravemente ferida, con queimaduras no seu rostro e corpo, a causa do derramamento de aceite de cociña fervendo. A condutora pedía o acompañamento por parte da patrulla ata o Hospital Montecelo.\nO luns 28 de setembro produciuse a chamada dunha veciña que reside en Avenida Covelo e que cando se dispoñía a saír da súa vivenda, atopou tirado no chan do seu xardín a un home de idade avanzada que era incapaz de responder de forma coherente.\nDespois de varias xestións e comprobacións os axentes localizaron a unha persoa que coñecía ao ancián e que lles informou que padecía alzheimer.\nOs policías localizaron ao fillo deste home, que explicou que era a primeira vez que o seu pai escapaba de casa sen que se decatasen da súa ausencia.


Alexandre de Fisterra revive en Rábade | Radiofusion - A programación das Emisoras Municipais Galegas\nAlexandre de Fisterra revive en Rábade\n06 de Abril, 2009 - 12:00 h. | Publicada por Radio Lugo\nA XII edición do Gran Máster Nacional de Futbolín de Rábade xa está en marcha. Os amantes deste xogo, inventado polo galego Alexandre de Fisterra, poderán demostrar a súa habilidade nun dos certames con mais sona de España. O xoves é o día elixido para que comecen, no municipio chairego, as modalidades de Infantil, Feminino, Parado, En Movemento e Combinado. As inscrici&oa\nO xoves 9 iniciaranse as partidas na modalidade infantil contra as 16.30 horas da tarde. Tras o acto de inauguración oficial, ás 20.00 horas do serán, será a quenda da Combinada, modalidade na que os xogadores non poden parar a bola pero si efectuar pases entre os bonecos do futbolín. Este tipo é unha combinación da variedade de Parado e de En Movemento.\nO torneo de Parado dará comezo o venres 10 ás 17.00 horas. Os participantes terán total liberdade para facer o que queiran co “esférico”, xa que poden pasar a bola ou incluso retela. Unha hora mais tarde, ás 18.00 horas, serán as féminas as que amosen a súa calidade no torneo.\nXa o sábado será a modalidade de En Movemento, é dicir, que non se pode parar, xa que a bola debe estar sempre en constante movemento, a que tome o relevo desde as 10 da mañá. Pola noite será o momento da verdade, onde as estrelas deste xogo busquen confirmar a súa calidade ou esperar a un novo torneo onde buscar rébancha. Ás 21.00 horas terán lugar as finais e contra as 23.00 horas a entrega de premios.\nMais de 4.300 euros se repartirán durante a Semana Santa nas diferentes sedes do torneo: o IES Río Miño e as cafeterías Papyrus, Brétema, Rubinós, Coyote e Beethoven. Os gañadores da categoría En Movemento obterán 1.000 euros, mentres que os segundos, gañarán 500, os terceiros, 300 e o 4º, 200. Entre o 5º e o 8º obterán un botín de 100 euros. A modalidade Parado repartirá 800 euros para os gañadores e 500 para os segundos, mentres que a Combinada dará 300 para os primeiros e 200 para os segundos. As mellores mulleres conseguirán 300 euros, e 200 serán para as segundas, mentres que en Infantil, o ouro traerá un premio de 150 euros en material deportivo, cincuenta mais que para os segundos.\nPara apuntarse ou obter mais formación pódese chamar ao 626 54 25 51 ou visitar as páxinas www.mundofutbolin.com e www.futbolingalicia.com.


Landulfo I de Benevento - Wikipedia, a enciclopedia libre\nLandulfo I de Benevento\n10 de abril de 943\nAtenulfo I de Capua\nSigelgaita of Gaeta\nLandulfo I, finado o 10 de abril de 943, ás veces chamado Antipater, (Antipater parece derivar do seu título grego anthypatos) foi príncipe de Capua (como Landulfo III) e príncipe de Benevento desde o 12 de xaneiro de 901, cando o seu pai, Atenulfo I, príncipe de Capua e conquistador de Benevento, o asociou no goberno. A súa nai foi Sichelgaita de Gaeta.\nEn 909, foi a Constantinopla recibir os títulos antipatos e patrikios. O seu irmán Atenulfo II ficou en Italia e recibiu unha investidura semellante. En xuño de 910 o seu pai morreu e converteuse en príncipe en solitario. Inmediatamente, investiu ao seu irmán como copríncipe.\nO 2 de xullo de 911, Landulfo asinou un tratado co duque Gregorio IV de Nápoles, parte da política de alianzas e amizade cos líderes cristiáns do Mezzogiorno. Tamén continuou unha política de alianzas con Bizancio, pero nunca servidume. Nunca xurou fidelidade ao emperador de Constantinopla. En 914, deu transferido a grande abadía de Monte Cassino de Teano a Capua e el e máis Atenulfo designaron un abade Xoán. O ano seguinte (915), enviaron a Xoán como embaixador a Constantinopla para renovar os vínculos de alianza. Ese verán, as forzas do novo strategos bizantino de Bari, Nicolaus Picingli, uniu as doutros príncipes italianos meridionais: Xoán I e Docibilis II de Gaeta, Gregorio IV e Xoán II de Nápoles, e Guaimaro II de Salerno. A través de matrimonios diplomáticos, Landulfo logrou aliarse con estes gobernantes: casara con Gemma, filla de Atanasio de Nápoles, e a filla de Atenulfo Gaitelgrima casou con Guaimaro II. o seu propio fillo, Atenulfo III, casou con Rotilda, filla de Guaimaro. Xunto ao exército greco-longobardo puxéronse as forzas norteñas do papa Xoán X e Alberico I de Spoleto e venceu aos Sarracenos na Batalla de Garigliano.\nEn 921, apoiou unha rebelión antigrega en Apulia, chegando nos seus ataques ata Ascoli. Foi obrigado, con todo, a enviar ao seu segundo fillo, Landulfo II, a Constantinopla como refén. En 923 ou 926, de acordo con Guaimaro, atacarían posesións bizantinas: Landulfo tomaría Apulia e Guaimaro Campania. Landulfo fracasou, cousa que non fixo Guaimaro. En 929, con Atenulfo II, Guaimaro II, e Teobaldo de Spoleto, invadiu Apulia e Calabria outra vez. Desta vez, fracasaron todos e Teobaldo botou a perder a vella alianza.\nEn 933 Landulfo asociou ao seu fillo Atenulfo con el e o seu irmán no goberno. En 934, o axente bizantino Cosmas de Tesalónica convenceu a Guaimaro de que abandonase alianza. En 935, o rei Hugo de Italia deu o seu apoio aos gregos. Nuns poucos anos, a exitosa política antibizantina de Landulfo fora invertida e obrigárono a asinar a paz, pero continuabas as hostilidades: en Siponto en 936 e en Matera en 940. En 939 morreu Atenulfo o irmán de Landulfo e asociou ao trono ao seu segundo fillo, Landulfo. Morreu catro anos despois, o 10 de abril.\nAtenulfo I de Capua Landulfo I de Benevento\nTraído desde "https://gl.wikipedia.org/w/index.php?title=Landulfo_I_de_Benevento&oldid=5567458"\nFinados en 943


Apnea | Periódico Barrios\n3.000 ourensáns sufren apnea do sono\nA Unidade de Trastornos do Sono do CHUO cumplíu estes días seu 20 aniversario.\nA Unidade de Trastornos do Sono, do Servizo de Neumoloxía do Complexo Hospitalario Universitario de Ourense, realizou o pasado ano un total de 698 estudos do sono (polisomnografías e poligrafías respiratoiras) para diagnosticar un dos trastornos respiratorios mais frecuentes durante o sono, como é o síndrome de apnea-hipoapnea do sono.\nA apnea consiste na interrupción da respiración durante un mínimo de dez segundos, pero pode chegar a un minuto, ou máis nos casos máis graves. Como consecuencia, algúns pacientes poden acumular entre 2 ou 3 horas de mala osixenación do cerebro, que se traduce nunha mala calidade de descanso, con problemas de cansanzo e somnolencia durante o día, maior risco de accidentes, tanto laborais como de tráfico, e unha peor calidade de vida.\nAdemais, e como alertan distintas institucións e sociedades médicas, coincidindo coa celebración hoxe do Día Mundial do Sono, seus efectos relaciónanse cunha maior propensión ao padecemento de enfermidades cardiovasculares, como hipertensión arterial, infarto de miocardio, ictus cerebral ou insuficiencia cardíaca conxestiva, polo que, ante a detección de algún destes signos, é importante consultalo para proceder ao seu estudo.\n20 anos de experiencia en Ourense\nO Complexo Hospitalario Universitario de Ourense acumula unha experiencia de dúas décadas, no control dos trastornos respiratorios do sono, para o que conta cunha unidade específica, dependente do Servizo de Neumoloxía, que comezou a funcionar xa en febreiro de 1997.\nA unidade de sono de Ourense dispón de dúas camas para a realización dos estudos de sono, que consisten no rexistro dunhas variables electroencefalográficas, que recollen a actividade cerebral durante o sono, nas súas distintas fases, reflectindo a calidade e cantidade do sono do paciente; tamén, mediante unhas variables cardiorrespiratorias que rexistran o fluxo de aire, o esforzo respiratorio, o ritmo cardíaco, e os niveis de osíxeno do paciente mentres durme. Con elas, detectase se o paciente fai apneas e se estas provocan unha caída do osixeno no sangue.\nTodo elo rexístrase mediante a realización dunha polisomnografía convencional, que se realiza directamente no hospital, 231 en 2016. Outra opción é rexistrar as variables cardiorrespiratorias mediante dunha poligrafía, que se pode facer na casa do paciente. Modalidade cada día mais estendida, que permite ao pacientes realizar o estudo durmindo na súa cama, tras a colocación do aparello cos sensores de rexistro no hospital, que o día seguinte entrega no hospital. Delas o pasado ano realizáronse 467.\nA avaliación destes rexistros, por parte do especialista, permiten confirmar ou descartar a existencia de apneas e conseguintemente tratalo. Para elo, cóntase cunha consulta específica, que permite tanto valorar aos pacientes e seleccionar o estudio máis apropiado, como facer seu seguimento. Os pacientes derivados á unidade proceden maioritariamente de Atención Primaria, e tamén de servizos propio hospital, como cardioloxía, otorrinolaringoloxía ou neuroloxía.\nOs factores de risco da apnea son o sobrepeso, idade avanzada, tabaco, consumo de alcol, sedantes ou tranquilizantes. Por elo, a principal medida de prevención é adoptar hábitos saudables, como unha dieta equilibrada, evitar o sobrepeso, facer exercicio regularmente, abandonar o tabaco e o alcol. O paciente tipo adoita ser un home con sobrepeso, roncador e maior de 65 anos. A apnea tamén afecta á muller, especialmente a partir da menopausa e cando ten sobrepeso.\nCando hai importante número de interrupcións respiratorias durante o sono -mais de 20 ou 30 por hora ou síntomas claros de apnea- ou, cando coinciden outros factores de risco cardiovascular, como hipertensión, o tratamento indicado adoita ser o uso na casa dunha CPAP, siglas en inglés dun aparello de presión positiva continua das vías aéreas, que insufla unha presión de aire na vía aérea superior, impedindo que se peche ao durmir, o que axuda á respiración e a manter uns niveis de osixenación correctos.\nEn Ourense, indicáronse o pasado ano 313 CPAP, e na actualidade 2.732 ourensáns fan uso deste pequeno aparello, para mellorar a calidade do seu sono. Súa principal vantaxe é que a emisión de presión positiva impide, tanto o ronquido, como que a vía aérea se peche durante o sono. Asemade, é de pequeno tamaño e moi silencioso, polo que tampouco molesta o sono do paciente nin dos seus acompañantes.


Choridas, de sempre pero distinto: mayo 2013\nO 17 de Maio de 1863, Rosalía de Castro publica Cantares Gallegos. Tal foi a trascendencia da obra, que se decidiu adicar esa data á celebración das Letras Galegas.\nEste ano adícaselle tal data a Roberto Vidal Bolaño, autor, director e actor teatral.\nComo pequena homenaxe a este namorado da súa lingua e da súa terra, lembrar a o papel de mestre que interpretou na película de Sempre Xonxa, a cal vos emprazamos a ver.\nE como homenaxe á extraordinaria Rosalía:\n¿De qué, pois, te queixas di,\ncando saber que morrera\npor te comtemplar felís?\nque non sei qué quer de min.\nPois dinchen canto dar puden,\nPublicado por Choridas en 12:05 No hay comentarios:\nPublicado por Choridas en 11:30 No hay comentarios:


De esquema Somalí teclado virtual en liña gratuita | Loderi.com\nVirtual Somalí teclado en liña\nVirtual Somalí teclado online gratis\nSe precisas algo en cinta Somalí, pero nun ordenador ou portátil esquema de Inglés - precisa dun Somalí teclado virtual na pantalla do ordenador. É doado de usar e cómodo. Se no lugar é algo que non gusta ou algo non funciona ou non é certo - por favor, aviso connosco. É moi importante para nós. En Loderi.com usando Somalí teclado virtual, pode absolutamente libre e en liña: • escribindo no favorito Somalí idiomas en liña; • enviar mensaxes a amigos directamente da nosa web; • procura en Google e YouTube nun clic (abrirase nunha ventá nova) • traducidos empregando Google tradutor en un click (abrirase nunha ventá nova) • facer un post en Facebook e tweet en Twitter; • Garde as súas notas para continuar a escribir máis tarde (cómpre facer o login); • descargar e imprimir os seus documentos.\nmecanografía nun teclado virtual Somalí - é gratis e doado\nProbamos por un longo tempo a interface do sitio web e Somalí esquema de teclado para a súa conveniencia. E agora estamos seguros no seu confort ao escribir no noso Somalí teclado en liña na pantalla do seu monitor. Aquí pode utilizar o teclado estándar en liña Somalí (QWERTY), teclado fonético e outro. En breve iremos engadir a Somalí teclado na forma do alfabeto. É moi fácil de cartas de cinta, traducilo los, imprimir e gardar, se manter en contacto cos seus amigos con Facebook e Twitter. E, por suposto - o que é a Internet sen busca de Google e o vídeo en YouTube? Todas estas accións están feitas na nosa web en un click - probalo! Ademais, pode gardar os seus documentos impresos (cómpre facer login usando Facebook, Twitter ou Google), que viría a proseguín a eles.\nComo obter e utilizar a Somalí teclado virtual no seu sitio?\nTamén pode instalar no seu sitio web o noso enlace, botón ou o enteiro Somalí teclado virtual en liña - para iso, ten que copiar e pegar o código a partir de aquí para o seu sitio web ou blog. Tamén estamos abertos a suxestións para recursos que precisa - só escriba a descreber o que falta (o máis detalle - o mellor) - imos facer o que precisa!\nA tradución de Somalí teclado inglés en liña\nPara traducir o texto gravado no Somalí Teclado en liña, basta con premer en «Traducir» e unha nova ventá abrirase máis popular tradutor en liña en todo o mundo por Google. Por defecto, a tradución en inglés do Somalí, pero pode escoller calquera outro ao seu exclusivo criterio.


» Título: Limpeza de sangue\nRubén Ruibal Armesto\n» ISBN: 978-84-9782-522-1\nPuntuación: 2.5/5 (89 votos)\n“Limpeza de sangue” non só é o libro que inaugura a Biblioteca Dramática Galega (en virtude do xa tradicional convenio entre o IGAEM e Xerais, continuadora dos anteriores Libros do CDG) senón que é, ademais, un texto dramático interesante, cheo de aspectos suxerentes. Iso, sen dúbida, foi o que o fixo merecedor do Premio Álvaro Cunqueiro en 2006.\n19 / 3 / 2007\nRubén Ruibal amósasenos aquí coma un autor de talento que constrúe unha obra de estrutura cinematográfica, constituída por escenas que desenvolven un argumento ben dosificado. A historia, fiada a través dunha relación hospitalaria entre un ex-heroinómano e un snob, oscila entre a intriga policial, a reflexión filosófica e humana e a crítica á corrupción e a sociedade actual nos seus aspectos ideolóxicos, políticos e económicos. Cuns personaxes ben deseñados e unha excelente caracterización lingüística dos diálogos, “Limpeza de sangue” discorre axilmente conducindo o lector de maneira hábil nun mundo no que os acontecementos dan paso aos sentimentos, obrigándoo a unha reflexión irónica sobre o mundo a través de toques de humor que descargan a tensión e relativizan os toques demasiado filosóficos. Alén diso, está a creación dun espazo urbano, tendente ao realismo sucio seguindo a liña que no seu día inaugurou Roberto Vidal Bolaño, mais afondando no aspecto humano ao que accedemos a través das conversas entre Fernando e Pantaleón durante as sesións de diálise, e a través do sentido práctico do primeiro e do desexo de fondura moral-relixiosa do segundo. A sucidade, porén, non é soamente estética. Hai unha intención de amosar un mundo sucio, corrupto en tódolos ámbitos, desde a policía ata as empresas, pasando polo propio mundo sanitario, malia o elemento aséptico que se lle supón. Os personaxes de “Limpeza de sangue”, por iso, procuran sen pausa a súa propia redención, loitando sen éxito contra un sistema que lles é hostil e que só os conduce a caer no delito ou á morte, elementos finais de vidas que serpentean entre os límites da ilegalidade, da amoralidade e da inhumanidade.\nVontade de lectura e de escena\nHai unha vontade literaria en “Limpeza de sangue” que me parece un dos aspectos que elevan a calidade do texto. A obra demostra que Ruibal coñece o teatro desde unha perspectiva escénica, de xeito que non renuncia á posibilidade que todo drama encerra: conter en si mesmo a súa propia representación escénica. Pero tamén é verdade que se trata dun texto, dunha obra que gañou un concurso de literatura dramática e que achega para o teatro galego un xogo textual que os nosos dramaturgos poucas veces explotan: o diálogo autorial, mesmo narrativo coa propia obra. As acoutacións en “Limpeza de sangue” constitúen, dun xeito ou doutro, un discurso paralelo que non só sitúa, senón que tamén relata, xulga e comenta ao estilo dun narrador omnisciente que amplía enormemente os significados da obra. Hai, polo tanto, na obra de Ruibal a construción dun lector e a construción dun espectador posíbeis que non teñen por qué coincidir, pois o discurso das acoutacións non ten que ser visíbel nunha posíbel posta en escena na súa totalidade. Velaí un reto que a obra propón ao director de escena, que se engade a outros dilemas técnicos derivados da estrutura secuencial, a miúdo máis cinematográfica ca teatral, xogando cos puntos de vista e propoñendo unha obra que, malia a lonxitude e a organización, permite unha posta en escena achegada á proposta orixinal do texto.\nNon quero deixar de lembrar que “Limpeza de sangue” vai dedicada, entre outras persoas, a Roberto Vidal Bolaño. Sen dúbida, Roberto semella mestre en moitos aspectos desta obra, fundamentalmente na literariedade das acoutacións e na estrutura secuencial, pero tamén é verdade que Ruibal ten luz propia e amósase orixinal nun texto dramático cuxa gran virtude é saber oscilar entre a literatura, o teatro e mesmo o cine. Pode que sexa herdeiro teatral de Vidal Bolaño, pero Rubén Ruibal ten xa entidade propia no panorama teatral galego, ben acreditada a través de Limpeza de sangue. E seguro que Roberto se aledaría de que o baleiro que nos deixou no nivel creativo comece a ser menos espazoso.


Divulgación – Campus da Auga\nA través de accións de innovación educativa e divulgación científica, o Campus del Agua, pretendese conexionar o campus có tecido social e coa comunidade educativa, posibilitando con iso a transferencia de información, coñecemento e actividade científica desenvolvida no seo do mesmo.\nPromoción e sensibilización\nIncrementar o coñecemento dos membros da comunidade universitaria sobre o Campus da Auga e sobre as potencialidades que éste ten para mellorar a docencia e investigación e o desenvolvemento do Campus de Ourense.\nDar visibilidade ás accións e actividades científicas desenvolvidas no marco do Campus da Auga.\nDar a coñecer ao sector educativo non universitario o proxecto Campus da Auga, especialmente aquelas accións que teñen que ver có valor da auga e o respeto polo medio.\nConcienciar á comunidade universitaria, ao sector educativo non universitario e á sociedade sobre as potencialidades da auga como un elemento chave para o desenvolvemento científico, tecnolóxico, cultural e social da provincia de Ourense.\nPoñer en valor a auga como un recurso propio e singular da provincia ourensana e concienciar á sociedade sobre o seu uso e respeto.\nDar a coñecer á comunidade universitaria, ao sector educativo e á sociedad no seu conxunto, as múltiples aplicacións, usos e potencialidades que ten a auga e a provincia de Ourense (industrial, tecnolóxico, cultural, lúdico, terapéutico…).\nTendo en conta os obxectivos propostos e a fase de implementación do proxecto Campus da Auga, as accións de innovación educativa e divulgación científica irán dirixidas prioritariamente aos seguintes colectivos:\nComunidade educativa non universitaria.\nA sociedade no seu conxunto.\nEsto non é inconveniente para que as accións de divulgación científica e innovación educativa do Campus da Auga se proxecten máis aló destes destinatarios, meirande publicacións ou participando en foros de ámbito nacional e internacional, ou meirande accións difundidas a través das novas tecnoloxías (Webs, blogs, Facebook…).


Edificio dos xulgados de Lugo. SEBAS SENANDE\nO xuízo celebrouse no Penal número 2 de Lugo\nUn home afronta dous anos de prisión e unha multa de 18 meses cunha cota diaria de doce euros (6.480 euros) por un delito urbanístico sobre a ordenación do territorio por facer obras auxiliares a unha vivenda unifamiliar que xa tiña unha orde de demolición en Vilalba.\nO xuízo celebrouse este luns no Penal número 2 de Lugo e a Fiscalía mantivo a súa acusación —que inclúe tamén que abone os custos de demolición da vivenda (3.097,60 euros) e das obras auxiliares (19.006,97 euros)—.\nSegundo o escrito do ministerio fiscal, o acusado edificou unha vivenda unifamiliar de 150 metros cadrados sobre a que se incoou un expediente de reposición de legalidade urbanística, que finalizou cunha resolución da Aplu do 12 de maio de 2010 na que se ordenaba a súa demolición por realizarse en chan rústico e sen autorización autonómica.\nCon todo, o acusado realizou despois novas obras auxiliares, as cales "para evitar que fosen detectadas e visibles desde o exterior" consistiron nunha construción soterrada para garaxe, muro curvo de contención de terras, fosa séptica e alpendre de planta baixa con cuberta de auga, todas elas en terreos clasificados como chan non urbanizable, o que deu lugar a un novo expediente da Aplu en 2017 que ordenaba a suspensión das obras.\nAfronta dous anos de cárcere por obrar nunha casa en Vilalba cunha...


2013 Archives - ECOAR))) | ECOAR)))\nTextos das mesas informativas correspondentes ao ano 2013\nQue é o feminismo? O feminismo é un movemento social, cultural e político que loita contra as inxustizas orixinadas polo machismo e o patriarcado e busca a igualdade entre as persoas independentemente do seu sexo e o seu xénero. Así pois, o feminismo procura rematar e superar todos aqueles aspectos da nosa sociedade nas que…\nNovembro: Dereitos Humanos\nQue son os dereitos humanos? Os dereitos humanos son unha convención social que proclama a dignidade de tódalas persoas en base a unha única razón, a súa condición humana. Así, de forma xurídica, defínese a relación de cada individuo e colectivos coa sociedade universal á que pertencemos. Os dereitos humanos procuran fixar uns criterios fundamentais…\nOutubro: Manipulación informativa\nSituación actual Hoxe en día, a forma en que as persoas forman o seu pensamento político é a través dos medios audiovisuais, máis que por calquera outro canle. Os medios de comunicación, polo tanto, son unha ferramenta de primeiro orde para a confrontación ideolóxica. Se ven ata finais do século XX foron prensa, radio, cine…\nSetembro: Que é a educación?\nQue é a Educación? A educación é o feito plural a través do cal se transmiten coñecementos, valores e costumes, a partir de accións e actitudes que existen nunha sociedade e cultura determinadas. Cales son as cifras globais da educación no planeta (segundo a UNESCO)? –61 millóns de nenxs en idade escolar non asisten á…\nXullo: O monte galego\nO monte galego Que é o monte? O monte é aquel espazo “sen cultivar” que non é o urbano e esta ocupado por vexetación. Dependendo do tipo de vexetación predominante diferénciase entre “bosque/monte alto” (árbores), “monte baixo/ralo” (arbustos e herbas). O monte en xeral, e o bosque en particular, é un dos ecosistemas máis importantes…\nXuño: a industria agroalimentaria\nIndustria encargada da elaboración, transformación, preparación, conservación e envasado dos alimentos de consumo humano e animal. CALES SON AS CIFRAS GLOBAIS ACTUAIS SOBRE A PRODUCIÓN DE ALIMENTOS? Dende os anos 60, coa chamada Revolución Verde, a produción de alimentos multiplicouse por tres, mentres que a poboación mundial duplicouse. Segundo este patrón de crecemento da produción…\nMaio: O consumo\nQUE É O CONSUMO? Acción ou efecto de empregar os bens e servizos para satisfacer necesidades primarias e secundarias. En termos económicos enténdese por consumo a etapa final do proceso económico, xa que é o momento no que un ben ou servizo produce algunha utilidade a quen consume. QUE É O CONSUMISMO? Podemos definilo…\nAbril: Que é o diñeiro.\nQue é o diñeiro? O diñeiro é un símbolo que un conxunto de persoas adoptan como elemento clave dun sistema de intercambio de bens e servizos. É dicir trátase dunha convención social, pola cal a un obxecto se lle asigna un valor determinado que sirve de referencia para todas aquelas cousas que esa sociedade…\nMarzo: Infraestructuras públicas\nQUE SON AS GRANDES INFRAESTRUTURAS PÚBLICAS? Son aqueles instalacións e servizos de base que se precisan para desenvolver e vertebrar as actividades e servizos dun territorio, así como o territorio mesmo. O capital privado non sempre tivo capacidade absoluta para facerse cargo de tódolos eidos da vida económica. Nalgúns sectores que precisaban fortes inversións ou…\nFebreiro: Que son os bens públicos?\nSon aqueles bens que forman parte do medio natural ou humano no que nos desenvolvemos e que “normalmente” son de libre acceso a todas as persoas. O seu goce e aproveitamento por unha persoa non impide que tamén o sexa polas outras. Exemplos de bens públicos: -de orixe natural: a auga, o aire, o mar…\nXaneiro: Que son os servizos públicos?\nOs servizos públicos son aqueles que a organización social institúe atendendo as súas necesidades fundamentais, por exemplo, educación, sanidade, transporte, acceso á cultura, finanzas,… Un servizo público debe ser de acceso universal, igualitario, de calidade e baixo a xestión da comunidade. Para que isto sexa posible os custos do servizo deben ser asumidos polo conxunto…


Illas da Liña - Wikipedia, a enciclopedia libre\nAs Illas da Liña tamén chamadas Espóradas Ecuatoriais (en inglés, Line Islands) é un arquipélago de once illas situado ao norte das illas da Sociedade, ao sur das Hawai e ao oeste das illas Fénix. Esténdense 2.410 km en dirección noroeste sueste cunha superficie de 680 km². A maioría pertencen á República de Kiribati, excepto tres que son posesións dos Estados Unidos.\nO arquipélago está a lado e lado da liña do ecuador, de aquí o seu nome. Tamén se chamou Espóradas Ecuatoriais ou Espóradas da Polinesia Central para diferencialas das illas Espóradas de Grecia, que quere dicir «dispersas».\nOs restos arqueolóxicos indican que algunhas illas foron habitadas por polinesios. Pero cando chegaron os europeos, estaban deshabitadas. Foron descubertas por diversos europeos, e redescubertas e rebautizadas diversas veces durante o século XIX. En 1888 foron anexionadas polo Reino Unido, incorporadas na colonia das illas Gilbert e Ellice desde o 1916.\nHoxe en día viven un total de 9.100 habitantes, a maioría na illa Kiritimati, orixinarios das illas Gilbert. A actividade principal é a exportación de copra.\nAs Illas da Liña están no fuso horario coa última hora do planeta: UTC 14. Xa que logo, é o primeiro lugar do mundo en saudar cada novo día e cada novo ano. Ten a mesma hora que Hawai, pero un día antes, e ata está 24 horas por diante doutras illas de Oceanía.\nÁrea da Illa\nArrecife Kingman 0.03 60 6°24′N 162°24′O / 6.400, -162.400 territorio non incorporado aos EE.UU.\nAtol Palmyra 6.56 15 5°52′N 162°6′O / 5.867, -162.100 territorio incorporado aos EE.UU.\nTeraina (Illa Wáshington) 14.2 2* 4°43′N 160°24′O / 4.717, -160.400 Pertencente a Kiribati\nTabuaeran (Illa Fanning) 33.7 110 3°52′N 159°22′O / 3.867, -159.367 Pertencente a Kiribati\nKiritimati (Illa Christmas) 388.5 324 1°53′N 157°24′O / 1.883, -157.400 Pertencente a Kiribati\nIlla Jarvis 4.45 - 0°22′S 160°03′O / -0.367, -160.050 territorio non incorporado aos EE.UU.\nIlla Malden 39.3 13* 4°01′S 154°59′O / -4.017, -154.983 Pertencente a Kiribati\nArrecife Filippo - 1.5 5°30′S 151°50′O / -5.500, -151.833 fóra de Zona económica exclusiva\nIlla Starbuck 21 25 5°37′S 155°56′O / -5.617, -155.933 Pertencente a Kiribati\nIlla Caroline 3.76 2.5 9°57′S 150°13′O / -9.950, -150.217 Pertencente a Kiribati\nIlla Vostok 0.24 - 10°06′S 152°25′O / -10.100, -152.417 Pertencente a Kiribati\nIlla Flint 3 - 11°26′S 151°48′O / -11.433, -151.800 Pertencente a Kiribati\nIllas da Linea 514,74 538\nAs áreas da lagoa marcadas cun asterisco están comprendidas dentro das áreas da illa da columna anterior, porque son diferentes dun atol típico, as augas interiores seláronse completamente do mar.\nSó tres illas están habitadas, cunha poboación total de 8.809 (segundo o censo de 2005), dos cales 5.115 están en Kiritimati, 2.539 en Tabuaeran, e 1.155 en Teraina. No ano 1900, a poboación total destes tres atois era aproximadamente 300.\nDe norte a sur son as seguintes:\nTeraina, ou Illa Wáshington\nTabuaeran, ou Illa Fanning\nKiritimati, ou Illa Christmas\nIlla Malden, historicamente coñecida como Illa Independence\nIlla Starbuck,historicamente tamén coñecida cos nomes Volunteer, Low, Starve, Hero, Varren e Coral Queen.\nIlla Vostok, ou Illa Staver\nIlla Caroline, ou Illa Millenium\nAdemais das illas da república de Kiribati, xeograficamente o arquipélago inclúe as posesións norteamericanas de:\nTraído desde "https://gl.wikipedia.org/w/index.php?title=Illas_da_Liña&oldid=5569397"\nÚltima edición o 24 de agosto de 2020 ás 20:27\nA última edición desta páxina foi o 24 de agosto de 2020 ás 20:27.


ALTERNATIVA | Blog de pensamiento alternativo: SOBRE A FOLGA XERAL CONVOCADA PARA O DÍA 27\nSOBRE A FOLGA XERAL CONVOCADA PARA O DÍA 27\nPara o día 27 de xaneiro, coordinada cos sindicatos vascos ELA e LAB, a CIG convoca en Galicia folga xeral.\nA primeira reflexión cando coñecín o feito, foi que esa decisión era incorrecta, oportunista, torpedeaba a unidade necesaria dos traballadores do estado cara a unha nova acción conxunta, unha nova folga xeral, e que era un acto sectario e vangardista, decidido sen pensar nas consecuencias para o movemento obreiro no seu conxunto.\nPero os acontecementos, que se van producindo desde a convocatoria de folga xeral, fan que esta adquira un novo valor. Refírome á modificación no discurso dos dirixentes dos sindicatos maioritarios que pasan de afirmar que nunca van a aceptar a reforma das pensións proposta polo goberno e que de non modificar esta pretensión sería convocada unha nova folga xeral no presente mes, a propor un pacto de estado onde se traten todos os temas nun contexto máis amplo e ca participación tamén de partidos políticos. Trátase de facer algo parecido o que foron no seu tempo os Pactos da Moncloa do ano 1977. Parece que esquecen as súas anteriores ameazas e atoparse dispostos a avalar a política do goberno. Por que iso e non outra cousa, vai ser un novo acordo como o que se propón.\nDos chamados Pactos da Moncloa lembramos que se cumpriron en todo o que concernía a renuncias dos asalariados e moi pouco por non dicir nada, dos “sacrificios” que tiña que asumir a burguesía española...e ademais serviron para desmobilizar a unha cidadanía que estaba a ser protagonista dun xeito inequívoco, do proceso de transición dunha ditadura á democracia.\nPropor un pacto como o que lle escoitei a Toxo, secretario xeral de CCOO, nas circunstancias actuais, cun goberno que pon prazos para aceptar a súa proposta, finais de mes, ou a leva adiante sen consenso; unha clase traballadora que a pesares da xornada do 29 de setembro, esta maioritariamente desmobilizada; sen a existencia dunha esquerda poderosa nas institucións e na rúa, esta negociación levará ós traballador@s a unha fonda derrota, no caso de firmarse ó non estar os sindicatos en condicións de impoñer nada á burguesía e o seu goberno, sen o pulo da mobilización, e de non ser asinado, por estar a atrasar unhas mobilizacións imprescindibles para facer fronte á ofensiva neoliberal, á ofensiva do capital. Só ca mobilización se poderá poñer freo a esta brutal acometida dos inimigos de clase.\nOs dous sindicatos maioritarios despois da xornada do 29 de setembro non quixeron darlle continuidade; convocaron varios meses máis tarde, cando o pulo da folga xeral decaera, manifestacións e concentracións dun xeito moi burocrático, desde os despachos, sen facer esforzos para que aumentara a conciencia d@s traballador@s, eludindo as asembleas, onde est@s se poden armar política e ideoloxicamente, ante o descaro dun goberno que actúa como monicreque en mans dos máis poderosos da sociedade.\nO goberno, diante da pasividade sindical deu outra “volta de torca” e propón a reforma das pensións; pero entre a folga xeral e esta nova proposta, tomou medidas moi graves contra d@s asalariad@s sen que houbera resposta sindical algunha. Refírome á eliminación da axuda ós parados sen prestacións de 426 euros, a conxelación do gasto social, a suba da tarifa eléctrica, a proposta de privatizacións, etc.; medidas que xunto ó aumento da inflación, fan que a vida diaria dunha grande parte da poboación, se converta nunha verdadeira carreira de obstáculos pola supervivencia.\nComo a agresión continúa, a folga xeral convocada en Galicia e no País Vasco, xunto con mobilizacións en numerosas zonas do estado convocadas por outros sindicatos e plataformas, debe ser unha ocasión para illar as direccións dos dous sindicatos maioritarios a nivel de estado e levar a cabo un proceso asembleario, que pese ás dificultades, reforce a unidade d@s traballador@s na loita e lles faga avanzar na súa toma de conciencia.\nEstas son razóns polas que eu, que non pertenzo á CIG, nin son nacionalista, vou participar na folga xeral do día 27.\nEn Galicia no mes de xaneiro de 2011.\nPublicado por C.Dafonte en 16:48\nTUNEZ: A INSURRECCIÓN POPULAR DERRUBA AO DITADOR\nA REFORMA DAS PENSIÓNS E OS INTERESES DA OLIGARQUÍ...


Reyes levará a pleno as demandas da comunidade educativa do CEIP Quiroga Palacios\nlocal Compostela Paco Reyes CEIP Quiroga Palacios psoe\nPaco Reyes anunciou que o grupo municipal socialista demandará no vindeiro pleno a execución por parte do Concello dunha serie de actuacións no CEIP Cardeal Quiroga Palacios\nO voceiro socialista, Paco Reyes, anunciou onte ante os medios de comunicación que o seu grupo municipal levará ao pleno ordinario de marzo unha serie de demandas relativas ao CEIP Cardeal Quiroga Palacios, algunhas de máis relevancia, como a construcción de baños no patio para Infantil ou a cesión de terreos á Xunta para o novo aulario de Infantil e pavillón, eoutras menos relevantes, como solventar os problemas cos canalóns que botan auga ao patio cando chove, o pintado das escaleiras ou a instalación de tarima flotante na biblioteca.\nPor outra banda, Reyes amosou a súa preocupación polo anuncio, a 90 días das eleccións, do acordo con varias centrais sindicais de representación de traballadores do Concello -considera que é pouco serio facelo a estas alturas, despois de case catro anos, e ten dúbidas por se acaba sendo igual que o acordo do PP co Sergas en 2005, ademais de lembrar que faltan informes que algún sindicato reclama, como o de Intervención, Asesoría Xurídica e Persoal- e aproveitou a rolda de prensa para preguntar ao alcalde, Martiño Noriega, se é certo que se está a reunir con representantes de traballadores de empresas, como Viaqua ou Xade, para asegurarlles que Compostela Aberta se gaña as eleccións do 26 de maio vai municipalizar os servizos -polo menos, o de auga e de xestión de instalacións deportivas- e, polo tanto, o persoal destas empresas vai ser público.\nPara Reyes, de ser así, é "gravísimo", dado que na actualidade hai un pleito por este tema no caso da ORA e o guindastre e non se pode asegurar que se van recuperar servizos sexa como sexa e diga o que diga a memoria correspondente.\nPaco Reyes anunciou que o grupo municipal socialista demandará no vindeiro pleno a execución por parte do Concello dunha serie de actuacións no CEIP Cardeal Quiroga Palacios, reivindicacións plantexadas pola dirección do centro e que o goberno municipal ten ignorado. Reyes destacou que este colexio ten experimentado un notable incremento no número de alumando, o que fai necesario que se leven a cabno unha serie de intervencións.\nDe feito, en 2010 o CEIP tiña arredor de 200 estudantes, mentres que para o curso 2019-20 teñen unhas previsións de 484, o que supón multiplicar o alumnado x2,25. Ademais, o edil infirmou de que existen na zona do centro escolar censados 124 nenos e nenas de 0 a 3 anos e, polo tanto, estudantes potenciais do Cardeal Quiroga Palacios.\nPara o concelleiro socialista, unha das obras máis necesarias é a construcción de baños no patio, que na actualidade se atopa en mal estado, é pequeno e non está cuberto na súa totalidade, pero vai ser obxecto dunha actuación por parte do Concello. Precisamente o remanente que queda entre a licitación -80.000 euros- e o importe de adxudicación -63.820- pode ser utlizado. tal e como demanda a comunidade educativa do centro, para executar esta actuación. Precisamente como "curioso" cualificou Reyes que o proxecto de reforma e ampliación do patio fora de 2016 e non se presentara ao colexio, xa pechado, ata setembro de 2018.\nOutra necesidade do Quiroga Palacios é un novo pavillón, para dar resposta ao incremento do alumnado de infantil, así como un novo aulario para ditos nenos e nenas. A este respecto, Reyes subliñou o compromiso realizado polo concelleiro da área, Manuel Dios, relativo a ceder os terreos necesarios á Xunta, extremo que aínda non se produciu. Polo tanto, levar a cabo este trámite é outra das reivindicacións que levará a pleno o grupo socialista. Ademais, nestes terreos tamén se debería ampliar o parking para profesorado, claramente insuficiente na actualidade.\nAdemais, existen outras demandas menores, como dotar ao centro dun aula de psicomotricidade (agora ocupan literalmente un corredor), arranxar os canalóns porque cando chove cae a auga no patio, pintar as escaleiras ou colocar tarima flotante da biblioteca, que vén de ser aceptado un proxecto de desenvolvemento das súas instalacións.